Χατζηδάκης: Χάθηκε ένας χρόνος για την Ανατολική Αττική – News.gr\nΧατζηδάκης: Χάθηκε ένας χρόνος για την Ανατολική Αττική\nΕντός Σεπτεμβρίου η υπογραφή συμφωνίας με το ΤΕΕ για το ειδικό χωρικό σχέδιο\nΜέσα στον Σεπτέμβριο θα προχωρήσει το υπουργείο Περιβάλλοντος στην υπογραφή της συμφωνίας με το ΤΕΕ και θα ξεκινήσουν αμέσως οι μελέτες για την κατάρτιση του ειδικού χωρικού σχεδίου των περιοχών της Ανατολικής Αττικής.\nΤη διαβεβαίωση αυτή έδωσε στην Ολομέλεια της Βουλής ο υπουργός Περιβάλλοντος και Ενέργειας, Κωστής Χατζηδάκης, κατά τη συζήτηση του νομοσχεδίου για την κύρωση της Πράξης Νομοθετικού Περιεχομένου (ΠΝΠ) με τα μέτρα στήριξης των πληγέντων από τις πυρκαγιές της 23ης Ιουλίου 2018. «Η οριστική μελέτη θα μπορούσε να ξεκινήσει από πέρσι και να μην χάνουμε χρόνο. Χάθηκε όμως ένας χρόνος», είπε ο κ. Χατζηδάκης .\nΆφησε δε αιχμές για τη πολιτική που ακολούθησε η κυβέρνηση του ΣΥΡΙΖΑ, σημειώνοντας ότι «η προκαταρκτική μελέτη για το ειδικό χωρικό σχέδιο θα μπορούσε να γίνει από το ίδιο υπουργείο και να μην ανατεθεί στο ΤΕΕ». Στις ενστάσεις και τους προβληματισμούς της αντιπολίτευσης για την ανάθεση στο ΤΕΕ του ειδικού χωρικού σχεδίου και τη δυνατότητα του να κάνει απευθείας αναθέσεις, ο κ. Χατζηδάκης διαβεβαίωσε, ότι υπάρχουν όλες οι ασφαλιστικές δικλείδες στο νομοσχέδιο για τη τήρηση της διαφάνειας σε όλες τις διαδικασίες.\nΑυστηρό όμως μήνυμα έστειλε και στο ΤΕΕ, ως προς την τήρηση των χρονοδιαγραμμάτων, λέγοντας χαρακτηριστικά: «Εμείς θελήσαμε να κόψουμε δρόμο αναθέτοντας το στο ΤΕΕ που είναι ο τεχνικός σύμβουλος της Πολιτείας. Θέλω όμως να πω και προς το ΤΕΕ ότι με αυτά τα ζητήματα δεν παίζει κανείς. Όποιος αναλαμβάνει κάτι πρέπει να το φέρει και σε πέρας».\nΚωστής Χατζηδάκης Ανατολική Αττική\nΟι ανακοινώσεις του πρωθυπουργού για τα κίνητρα στην ηλεκτροκίνηση\nΠού θα δημιουργηθούν δύο μεγάλοι ποδηλατόδρομοι στην Αθήνα\nΑυτά είναι τα πλαστικά μιας χρήσης που καταργούνται από την 1η Ιουλίου 2021


ΙΣΑ: Δικαίωση των γιατρών και των επιστημόνων από το ΣτΕ για το Ασφ...\nΤρίτη, 10-Απρ-2018 12:59\nΓια "δικαίωση των γιατρών και των επιστημόνων από το ΣτΕ για το Ασφαλιστικό", κάνει λόγο ο Ιατρικός Σύλλογος Αθηνών (ΙΣΑ) σε ανακοίνωσή του.\nΣύμφωνα με δημοσιογραφικές πληροφορίες, η Ολομέλεια του ΣτΕ έκρινε "παράνομη την ένταξη ελεύθερων επαγγελματιών και την εισφορά του 20%". Ειδικότερα, σύμφωνα με τις παραπάνω πληροφορίες, η διάσκεψη της Ολομέλειας του ΣτΕ φαίνεται να δικαίωσε, κατά πλειοψηφία, τους κλάδους των ελεύθερων επαγγελματιών και των αυτοαπασχολούμενων επιστημόνων που προσέφυγαν στο ανώτατο δικαστήριο κρίνοντας αντισυνταγματική την ένταξη των ελεύθερων επαγγελματιών, των αυτοαπασχολούμενων επιστημόνων (μηχανικοί, γιατροί, δικηγόροι) αλλά και των αγροτών στον ΕΦΚΑ. Αντίθετα, κρίθηκε σύννομη η ένταξη στον φορέα των δημοσίων υπαλλήλων, καθώς και των μισθωτών του ιδιωτικού τομέα. Επιπλέον και κυρίως κρίθηκε αντισυνταγματικός ο υπολογισμός της εισφοράς του ΕΦΚΑ με βάση το εισόδημα που δηλώνουν οι ελεύθεροι επαγγελματίες (26,95% επί του εισοδήματος).\nΤέλος, τονίζεται ότι η απόφαση δεν έχει ακόμη εκδοθεί από το Ανώτατο Δικαστήριο και όλα τα παραπάνω προκύπτουν από σχετικά δημοσιεύματα στον Τύπο (πηγή Πρώτο Θέμα).


Δεν είναι εύκολη η ζωή για τους ανθρώπους που ανήκουν σε μειονοτικές ομάδες πουθενά στον κόσμο. Πόσο μάλλον σε χώρες που η δημοκρατία και τα ατομικά δικαιώματα υποφέρουν. Πολύ περισσότερο όταν από επιλογή, ένα νεαρό άτομο- μέλος της μειονότητας- αποφασίζει να… βγει από το μαντρί και να γίνει η μειονότητα της μειονότητας.\n1998, Βόρειος Καύκασος. Μια μικρή εβραϊκή συντηρητική κοινότητα ζει ανάμεσα σε έναν αμιγώς μουσουλμανικό πληθυσμό. Η Ilana 'Ila' Koft (Darya Zhovnar) μια δυναμική εβραιοπούλα, που εργάζεται στο συνεργείο αυτοκινήτων της οικογενειακής επιχείρησης, νιώθει αρκετά ικανή για να τραβήξει τον δικό της δρόμο μακριά από τα πατροπαράδοτα έθιμα. Νιώθει, όμως είναι πραγματικά; Με αφορμή την απαγωγή του μικρού αδελφού της και τα λύτρα που ζητάνε οι απαγωγείς για να τον απελευθερώσουν, ξετυλίγεται το κουβάρι μιας εξωτερικής σύγκρουσης με την οικογένειά της και τον κοινωνικό περίγυρο, που φαντάζει ασήμαντη μπροστά στον εσωτερικό Γολγοθά, την ύπουλη, αόρατη, υποδόρια και εξοντωτική βία που καλείται να αντιμετωπίσει από τον ίδιο της τον εαυτό.\nΟ σκηνοθέτης στο τέλος παραδέχεται ότι δεν ξέρει τι απέγινε αυτή η οικογένεια που έχασε την επιχείρησή της και που αποβλήθηκε κακήν κακώς σαν ξένο σώμα. Κάποια στιγμή πέφτουν οι τίτλοι του τέλους κι ας μην τελειώνουν ποτέ αυτές οι ιστορίες.\nΟι μόνες βίαιες σκηνές είναι αυτές που προβάλλονται εμβόλιμα και για αρκετή ώρα σε ένα αληθινό βίντεο όπου απεικονίζονται οι ωμότητες- θηριωδίες των τσετσένων ανταρτών και που ... καταναλώνεται αμάσητο από την ντόπια νεολαία.\nΜικρό φορμάτ, κλειστά, στενάχωρα, κλειστοφοβικά πλάνα, σκοτεινά με έντονα μπλε ηλεκτρικά χρώματα. Τοίχοι φορτωμένοι, δωμάτια πνιγμένα, ντουλάπες ογκώδεις αφήνουν ρωγμές-σχισμές για να περάσει ο φακός. Ο θεατής πρέπει να παλέψει για να δει, όχι όμως για να καταλάβει. Με αυτήν την πρωτότυπη και εκφραστικά λειτουργική σκηνοθετική προσέγγιση, ο νεαρός- πρωτοεμφανιζόμενος σε ταινία μεγάλου μήκους- Kantemir Balagov, μεταμορφώνει μια κατά τα άλλα συμβατική ιδέα σε ένα ψυχικά επικό δράμα… δωματίου.\nΑναρτήθηκε από synephilidikos στις 4:33 μ.μ. Δεν υπάρχουν σχόλια:\nΕτικέτες Kantemir Balagov\nΑρκούσε- τουλάχιστον για τον Έλληνα θεατή- η χαμηλόφωνη ατάκα του Γιάννη Οικονομίδη, στον ρόλο του χρυσαυγίτη ξενοδόχου, ως μάρτυρα υπεράσπισης, μέσα στην αίθουσα του δικαστηρίου, για να απογειωθεί προσωρινά, η μέτρια ταινία, «Μαζί ή τίποτα» (Aus dem Nichts), του τουρκικής καταγωγής Γερμανού Fatih Akin.\nΕμπνευσμένη από πραγματικά γεγονότα, τις δολοφονίες μεταναστών από μέλη νεοναζιστικών οργανώσεων στην Γερμανία, ο σκηνοθέτης αποφασίζει να επιλέξει την οδό του δικαστικού δράματος και της προσωπικής αφήγησης. Έτσι πέρα από την νύξη για την ύπαρξη της Ακροδεξιάς Διεθνούς, η ταινία όχι μόνο στερείται πολιτικού υπόβαθρου, αλλά αποτυγχάνει να υποδείξει την εγκληματική φύση της υποτιθέμενης Άριας «κοσμοθεωρίας».\nΑκόμα κι αν δεχτούμε ότι δεν ήταν αυτός ο σκοπός της, πράγμα καθ’ όλα σεβαστό, η σεναριακές ανακρίβειες, οι σκηνοθετικές ευκολίες και το βεβιασμένο ανεπαρκές φινάλε, αφήνουν την αίσθηση της διεκπεραίωσης. Αυτό που μένει ουσιαστικά μετέωρο, είναι ο προσωπικός αγώνας της πρωταγωνίστριας να συμφιλιωθεί με το πένθος της και να πάρει εκδίκηση. Μέσα σε ένα περιβάλλον ατσαλάκωτης πολιτικής ορθότητας, ουδέτερο στα όρια του εχθρικού, ο Fatih Akin, αποφασίζει να καταγράψει απλώς τα γεγονότα. Τι θα άλλαζε, αν το δικαστήριο απέδιδε πραγματική δικαιοσύνη στέλνοντας τους ενόχους στην φυλακή; … Θα γλυτώναμε τα κακογυρισμένα πλάνα στο Σχινιά.\nΕτικέτες Fatih Akin\nΑκόμα κι όταν διαπράττει θεμελιώδη κινηματογραφικά λάθη-και είναι σίγουρο ότι το κάνει εσκεμμένα- το αποτέλεσμα είναι άρτιο και εντυπωσιακό. Ο πρωταγωνιστής γυρνάει και κοιτάζει την κάμερα, ενώ διηγείται την δική του ιστορία και την ιστορία στην οποία συμμετέχει. Οι υπόλοιποι ηθοποιοί στήνονται απέναντι από τον φακό και κουβεντιάζουν μεταξύ τους, για να καταλάβει ο θεατής την υπόθεση. Σαν αυτές τις σαπουνόπερες, τις «φωσκολιάδες», που τα δίνουν όλα στο πιάτο, μήπως και ξεφύγει κάτι το συνταρακτικό και … χάσει η Βενετιά βελόνι. Γιατί το κάνει; Δεν φοβάται να μην πούμε ότι έχει πια γεράσει, ότι δεν πρέπει να κάνει πια ταινίες, ότι τα έχει πει όλα και καλύτερα να πάρει σύνταξη να ησυχάσουμε; Το κάνει γιατί πατάει στα πόδια του γερά. Ο κινηματογράφος του δεν ανήκει στην υψηλή κουλτούρα (ποτέ δεν ήταν άλλωστε ακόμα κι όταν τσαλαβουτούσε στα μονοπάτια της ψυχανάλυσης). Όμως ξέρει πότε θα στρίψει το τιμόνι, πότε με ένα φωτισμό, πότε με μια φωτογραφία, πότε με μια κίνηση της κάμερας, ένα στήσιμο της σκηνής, μια εμβόλιμη μουσική φράση, ένα τζαζ ταξίμι, θα δώσει την απαραίτητη σπρωξιά, θα διαβεβαιώσει, θα αποδείξει καλύτερα, ότι έχει τον πλήρη έλεγχο του σεναρίου Ακόμα και ο πιο κακοπροαίρετος θεατής, θα μείνει (έστω και χωρίς να το ομολογήσει) ικανοποιημένος.\nΣτον Woody Allen αρέσει να δημιουργεί ηθοποιούς που να μιλάνε, να εκφράζονται και να συμπεριφέρονται ακριβώς όπως εκείνος. Όχι να λένε απλώς τα λόγια τους, αυτά που εκείνος έγραψε, αλλά να τα εκφέρουν όπως ακριβώς εκείνος, ιδιαίτερα από τότε που δεν ερμηνεύει ο ίδιος τους ρόλους που γράφει. Σε ετούτη την ταινία πρωτοτυπεί. Δημιουργεί πολλούς μικρούς Γουντιαλλενίσκους. Κάθε ένας από αυτούς αναλαμβάνει να ερμηνεύσει κομμάτια από συνολικούς χαρακτήρες προηγούμενων ταινιών του. Έτσι σε κάθε πλάνο βλέπουμε και κάποιον να συμπεριφέρεται ανάλογα. Ο Mickey ο ναυαγοσώστης (Justin Timberlake), επίδοξος θεατρικός συγγραφέας που μοστράρει, σαν παράσημο, την πνευματική του καλλιέργεια για να ρίχνει τις γκόμενες, η Ginny (Kate Winslet) αποτυχημένη ηθοποιός, αμφιταλαντεύεται ανάμεσα στην βαλτωμένη ασφάλεια μιας τελειωμένης συζυγικής ζωής και στην ερωτική καλοκαιρινή περιπετειούλα που θα της δώσει την αίσθηση ότι ακόμα αξίζει, η κακομαθημένη και ανασφαλής πέτρα του σκανδάλου, η Carolina (Juno Temple), προγονή και ερωτική αντίζηλος της Ginny, και ένας έξτρα ρόλος, αυτός του «μπουρλοτιέρη», του κολλημένου με τον κινηματογράφο και τις ταινίες, η μελλοντική μετενσάρκωση του σκηνοθέτη, του ανθρώπου που έρχεται μέσα από την μοναξιά και την εγκατάλειψη που βιώνει, μέσα από την απόρριψη του κατεστημένου που τον περιβάλλει, να βάλει την «αντισυστημική» φωτιά, η οποία βέβαια δεν θα κλονίσει την εξουσία, θα τον βάλει όμως στο… κέντρο του παιχνιδιού. Και ασφαλώς ο αντίποδας, ο κόντρα γουντιαλλενικός ρόλος, ο Humpty (Jim Belushi), ο χύμα αλκοολικός, φωνακλάς, γήινος, πεζός, βυθισμένος στον βούρκο, όχι από επιλογή, αλλά από άγνοια. Μια ζωώδης αγαθότητα συνδυασμένη με μια μπουνταλάδικη βιαιότητα, εμπλέκεται ανάμεσα στο δήθεν εκλεπτυσμένο και δήθεν πνευματικά καλλιεργημένο σύμπαν των ανθρώπων που δεν καταλαβαίνει.\nΘα αρκούσαν τα πλάνα κάτω από την εξέδρα στην παραλία, τις βροχερές καλοκαιρινές μέρες στο Coney Island της δεκαετίας του '50 , το κρέμασμα του ακουστικού του τηλεφώνου από την Kate Winslet, το φως που φέγγει στο πρόσωπό της καθώς κρατά το μαχαίρι, η συνομιλία του Justin Timberlake με έναν φίλο του μπροστά στην σκακιέρα, η στροφή της λιμουζίνας των μαφιόζων πίσω από την Juno Temple και αρκετών ακόμα για να μείνει η ταινία χαραγμένη στην μνήμη.\nΈχουμε χορτάσει από έρωτες, πάθη, διαψεύσεις, συμβατικές σχέσεις, απογοητεύσεις κ.λ.π. Εδώ μετράει … το περιτύλιγμα.


Ο Α.Ο.Κ. "έπεσε" (κατηγορία), αλλά επιβάλλεται να ξανασηκωθεί! - Κ-ΤΥΠΟΣ\nΑρχική ΑΘΛΗΤΙΣΜΟΣ ΠΟΔΟΣΦΑΙΡΟ Ο Α.Ο.Κ. “έπεσε” (κατηγορία), αλλά επιβάλλεται να ξανασηκωθεί!\nΟ Α.Ο.Κ. “έπεσε” (κατηγορία), αλλά επιβάλλεται να ξανασηκωθεί!\nΗ πρώτη συμμετοχή του Αθλητικού Ομίλου “Καβάλα” στο πρωτάθλημα της Super League 2, δεν ήταν αυτή που ήθελαν και προσδοκούσαν οι φίλαθλοι της ομάδας. Έπειτα από τον “Γολγοθά” που ανέβηκε, από τον περασμένο Αύγουστο, δυστυχώς δεν πέτυχε (και) την αγωνιστική υπέρβαση. Στο παιχνίδι της τελευταίας αγωνιστικής ημέρας του πρωταθλήματος, την Κυριακή 1 Μαΐου 2022, ηττήθηκε με σκορ 2-1 από την Βέροια και υποβιβάστηκε, πάλι, στην Γ΄ εθνική κατηγορία. Ο Απόστολος Στίκας, με σουτ εντός της μεγάλης περιοχής, έπειτα από εκτέλεση κόρνερ, έδωσε στο 8ο λεπτό το προβάδισμα στον Α.Ο.Κ. Η Βέροια ισοφάρισε, περίπου στο ημίωρο του παιχνιδιού, με απευθείας φάουλ, που ήταν σαν “πέναλτι”, του Κάτσε και στο 70ο λεπτό έκανε την ανατροπή στο σκορ, με σκόρερ τον κεντρικό αμυντικό Μαραγκό. Ο Α.Ο.Κ. είχε δεξί κάθετο δοκάρι στον επιπλέον χρόνο του αγώνα, σε ευθύβολο σουτ του αρχηγού, Γιάννη Καζαντζίδη.\nΟ Α.Ο.Κ. παρατάχθηκε στο γήπεδο με την ακόλουθη σύνθεση: Κυρίτσης, Καζαντζίδης, Στίκας, Πανουργιάς, Θωμαΐδης, Μπελεβώνης, Σαμπανίδης, Armalas, Ebert, Stamenkovic, Ammour, ενώ έπαιξαν και οι: Καραγιάννης, Γροσδάνης, Alimi. Στα άλλα παιχνίδια της 34ης αγωνιστικής ημέρας στον βόρειο όμιλο σημειώθηκαν τα εξής αποτελέσματα: Απόλλων Λάρισας-Π.Α.Ο.Κ. Β 2-1, Ολυμπιακός Πειραιώς Β-Ολυμπιακός Βόλου 3-2, Απόλλων Πόντου-Θεσπρωτός 0-0, Πανσερραϊκός-Νίκη Βόλου 0-0, Τρίγλια/Ηρακλής-Αλμωπός Αριδαίας 6-0, Αναγέννηση Καρδίτσας-Ξάνθη 4-0. Δεν διεξήχθη το παιχνίδι Λάρισα-Τρίκαλα. Η βαθμολογία του ομίλου είναι η ακόλουθη: Βέροια 75, Λάρισα 64, Ξάνθη 53, Νίκη Βόλου 52, Αναγέννηση Καρδίτσας 51, Ολυμπιακός Πειραιώς Β 51, Τρίγλια/Ηρακλής 48, Π.Α.Ο.Κ. Β 44, Αλμωπός Αριδαίας 39, Απόλλων Πόντου 37, Θεσπρωτός 34, Πανσερραϊκός 33, Πιερικός 32, Καβάλα 31, Ολυμπιακός Βόλου 29, Απόλλων Λάρισας 29, Τρίκαλα 21. Να αναφέρουμε πως είναι σε εκκρεμότητα το ζήτημα της επιστροφής, ή μη, των έξι βαθμών που αφαιρέθηκαν από τον Απόλλωνα Λάρισας, λόγω οφειλών χρημάτων προς ποδοσφαιριστές.\nΘέλουμε να συγχαρούμε και να ευχαριστήσουμε όλους όσοι κατέβαλαν πολύ μεγάλη προσπάθεια, για να παραμείνει ο Α.Ο.Κ. στην κατηγορία και να ευχηθούμε να έρθουν νέες ευχάριστες ημέρες για τον σύλλογο. Ο υποβιβασμός είναι μία στενάχωρη κατάσταση, ωστόσο επιβάλλεται ο Α.Ο.Κ. να ξανασηκωθεί. Και θα σηκωθεί ξανά! Τα καλύτερα έρχονται…\nΠροηγούμενο άρθροMarina θα μας λείψεις!\nΕπόμενο άρθροΗ Δράμα πενθεί. “Εκοιμήθη” ο Μητροπολίτης Δράμας Παύλος, σε ηλικία 59 ετών.\nΒασίλης 1 Μαΐου 2022\tστο\t7:39 μμ\nΤελικά το 6ποντο του Πιερικου όπως έχω γράψει πολλές φορές θα μας στοιχειώνει μέχρι το τέλος κ τελικα είναι αυτό που μας έριξε. Για ένα πράγμα θα είμαστε περήφανοι. Πέσαμε με ψηλά το κεφάλι, με 7 αγώνες λιγότερους φτάσαμε τελευταία αγωνιστική να διεκδικούμε την παραμονή μας. Κανένας δεν μας χάρισε ούτε ένα βαθμό. Ίσα ίσα που και οι 31 βαθμοί ήταν με πολύ κόπο κ ιδρώτα στα 25 ματς που έπαιξε η ομάδα σε σχέση με τα 32 των υπολοίπων. Ακόμα κ οι λεγόμενες αδιάφορες ομάδες σκυλιαζαν μαζί μας σε αντίθεση με ματς των ανταγωνιστών μας. Χαρακτηριστικό παράδειγμα ο ΠΑΟΚ ο οποίος ήρθε να παίξει στην Καβάλα από την Τρίτη με διανυκτέρευση κ με πάθος χιλίων λεοντων σε βαθμό παρεξηγησεως κ σήμερα στη Λάρισα πήγε για καφεδάκι με 17 παίκτες από τους οποίους οι περισσότεροι αναπληρωματικοι. Και μην πει κάποιος ότι ήταν αδιάφορος κ τελευταία αγωνιστική γιατί πάντα ήταν αδιάφορος. Βέβαια δεν είναι η πρώτη φορά που ο ΠΑΟΚ προσπάθησε να ρίξει τον ΑΟΚ. Όπως θυμούνται οι παλιότεροι το 1998 σε εκείνον τον αλησμόνητο τελικό με την Παναχαϊκη στο 4-0 υπό βροχή φτάσαμε εξαιτίας της νίκης του Εθνικού Πειραιώς με 1-0 μέσα στην Τούμπα. Ας χαίρονται τώρα οι Καβαλιώτες οπαδοί του ΠΑΟΚ που η ομάδα τους ρίχνει την ομάδα της πόλης τους. Τα ίδια βέβαια ισχύουν κ για τον Ηρακλή, την Νίκη Βόλου. Ο μεν Ηρακλής έχανε χαλαρά μέσα στην έδρα του 3-0 από την Καλαμαριά, 1-0 από τα Τρίκαλα πριν τα παρατήσουν, η δε Νίκη έχασε χαλαρά 1-0 από τον Απόλλωνα Λάρισας. Φυσικά είχε χάσει κ 2-0 μέσα στο Βόλο όταν ακόμα ο Απόλλων Λάρισας δεν είχε βαθμό στο α γύρο. Θα πει κάποιος η Νίκη Βόλου σου έκανε το δωράκι στις Σέρρες σήμερα. Ας νικαγε ο ΑΟΚ μέσα στη Βέροια κ θα βλέπαμε μετά αν έπαιρνε ισοπαλία η Νίκη στις Σέρρες. Έτσι οι λεγόμενες αδιάφορες ομάδες στεροντας βαθμούς από μας κ μοιραζοντας τους απλόχερα στους αντιπάλους μας φτάσαμε στην σημερινή τελευταία αγωνιστική. Α μην ξεχάσω κ τον αδιάφορο γαυρο που έφαγε 4 τεμάχια μέσα στις Σέρρες κ εδώ στην Καβάλα έπαιξε τα ρέστα του. Φυσικά η διαιτησία έπαιξε τον ρόλο της όπως στο ματς με τον γαυρο. Τελικά Αυγενακη κέρδισες μας έριξες κατηγορία κάτι που δεν πέτυχες το καλοκαίρι, το πέτυχες την 1η Μαΐου 2022. Θα την θυμόμαστε αυτήν την ημερομηνία, όπως θυμόμαστε κ το 2011 κ τον Γερουλάνο, όπως θυμόμαστε κ τον Κασναφερη. ΔΕΝ ΞΕΧΝΟΥΜΕ. Όμως Αυγενακη κέρδισες μια μάχη βάζοντας όλο το ποδοσφαιρικό σύστημα να κυνηγήσει μια ομάδα κ μια ολόκληρη πόλη. Ας χαρούν οι παρατρεχαμενοι σου εδώ στην Καβάλα που σήμερα βγάλανε κεφάλι σαν τα σαλιγκάρια μετά από τη βροχή. Επίσης ο υποβιβασμός σήμερα φέρει την σφραγίδα της προηγούμενης διοίκησης, της αγιας τριάδας που παράτησε το καλοκαίρι την ομάδα, για να μην ξεχνιόμαστε. Alex συνεχίζουμε τον αγώνα για να δούμε τον ΑΟΚ εκεί που του αξίζει στη SL κ όχι στην Γ Εθνική που τον εριξαν ,παρά την μεγάλη προσπάθεια που κατεβαλες, μένοντας μακριά από το παρασκήνιο που οργιασε προκειμένου να πετύχει το στόχο του. Εμείς οι οπαδοί του ΑΟΚ που αγαπάμε κ ποναμε την ομάδα είμαστε μαζί σου κ πιστεύουμε στο όραμα σου. ΜΙΑ ΖΩΗ ΑΟΚ. WE NEVER GIVE UP.


Κατερίνα Γιατζόγλου: 'Καταλαβαίνω τους ανθρώπους αρκεί να μην τους ερωτευτώ' - Celebrities | News 24/7\nΚατερίνα Γιατζόγλου: "Καταλαβαίνω τους ανθρώπους αρκεί να μην τους ερωτευτώ"\nΗ δημοσιογράφος και παρουσιάστρια μίλησε για τον έρωτα, τις σχέσεις, την οικογένειά της και το βιβλίο που έγραψαν από κοινού με τον Δημήτρη Αποστόλου με τίτλο "Καμία Σχέση".\nnews247 11 Απριλίου 2019 10:43\nΗ γνωστή δημοσιογράφος και παρουσιάστρια Κατερίνα Γιατζόγλου βρέθηκε καλεσμένη στην εκπομπή "The 2Night Show" του Γρηγόρη Αρναούτογλου και μίλησε για τον έρωτα, τις σχέσεις, την οικογένειά της και το βιβλίο της με τον Δημήτρη Αποστόλου με τίτλο "Καμία Σχέση".\nΣχετικά με τις ερωτικές σχέσεις, η Κατερίνα Γιατζόγλου δήλωσε πως, στην ουσία, δεν υπάρχουν μόνο δύο άτομα σε μια σχέση, αλλά παραπάνω:\nΣτις σχέσεις δεν είναι μόνο δύο. Είσαι εσύ κι ο άλλος. Είστε δύο. Οι γονείς σας, άλλοι 4 και βάλε. Μετά βάλε τος φόβους μας, ανεβαίνει το νούμερο. Οι εγωισμοί μας, ανεβαίνει κι άλλο το νούμερο. Και μετά είναι το παρελθόν μας, οι πρώην. Οπότε γινόμαστε πάνω κάτω 20 άνθρωποι. Η τεστοστερόνη είναι η απόλυτα καταστροφική ορμόνη για όλη αυτή την ιστορία, γιατί όταν είσαι "ντοπαρισμένος" με τεστοστερόνη όταν είσαι ερωτευμένος, δεν λειτουργείς νορμάλ. Γι΄αυτό λέμε πάντα ότι ένας τρίτος βλέπει αλλιώς τα πράγματα. Θα σου πω κάτι που έγραψα σε ένα βιβλίο: "Καταλαβαίνω τους ανθρώπους αρκεί να μην τους ερωτευτώ."\nΤο βιβλίο που έγραψαν με τον σεναριογράφο Δημήτρη Αποστόλου έχει ως θέμα ένα ζευγάρι:\nΠώς από δύο ξένοι, γίνονται ξαφνικά απαραίτητοι και ερωτευμένοι. Και πώς όλο αυτό μετά ξηλώνεται. Το βιβλίο είναι μια μαύρη κωμωδία, αλλά είναι και μια χαρτογράφηση της ελληνικής οικογένειας. Οι πεθερές δεν υπάρχουν, έχουν πολύ γέλιο.\nΣχετικά με τη συνεργασία της με τον Δημήτρη Αποστόλου και το πώς κατάφεραν να γράψουν από κοινού ένα βιβλίο, είπε:\nΕίναι ένας πρωτοποριακός τρόπος γραφής, είναι πολύ δύσκολο να γράψεις με κάποιον. Είναι πιο εύκολο να κάνεις σχέση με κάποιον, παρά να γράψεις μαζί του ένα βιβλίο. Βρήκαμε έναν τρόπο, ο οποίος τελικά εξελίχθηκε πολύ ωραία. Είναι πολύ διαφορετική η οπτική. Δηλαδή πώς βλέπει ένας άντρας τη συνάντηση με τα πεθερικά και πώς τη βλέπει μια γυναίκα; Τι γράφει ένας άντρας μετά από ένα πολύ ωραίο σεξ και τι γράφει μια γυναίκα;


09/10/2013\tin all articles/posts\nΠρος Ιθαγενείς\tΟι Οινούσσες είναι ένα μικρό νησάκι χιλίων κατοίκων βορειανατολικά της Χίου. Από το ακριτικό αυτό νησί δεν είχαν περάσει ποτέ κρουαζιερόπλοια και το είχαν πολύ καημό. Χθες, επιτέλους, για πρώτη φορά έδεσε κρουαζιερόπλοιο γερμανικό και στο νησί επικράτησε συναγερμός, θυμίζοντας εκείνες τις τουριστικές ταινίες της δεκαετίας του ’60, στις οποίες: – Οι καμπάνες της εκκλησιάς ηχούσαν πανηγυρικά.\n– Μετά στηνόταν τρικούβερτο αιγαιοπελαγίτικο γλέντι, οι τουρίστες χόρευαν με τους ντόπιους, ειδύλλια πλέκονταν και το βράδυ αποχωρούσαν αποκαμωμένοι και συγκινημένοι με την καλοσύνη των απλών χωρικών έχοντας αγοράσει ενθύμια και μπιμπελό. Θα μπορούσε να ήταν κάπως έτσι. Πριν 50 χρόνια. Όμως η ιστορία “καλωσήρθε το δολάριο” επαναλαμβάνεται στις Οινούσσες του 2013. Πριν τον κατάπλου του κρουαζιερόπλοιου (8/10) κυκλοφόρησε μια οπισθοδρομική ανακοίνωση – οδηγία του δημάρχου προς τους λιγοστούς κατοίκους του νησιού. Ο δήμαρχος πιστεύοντας ακράδαντα ότι η εξέλιξη αυτή θα καθορίσει τη μοίρα των επόμενων γενεών του νησιού, εξέδωσε κανόνες συμπεριφοράς και ένδυσης, οι οποίοι παραπέμπουν ευθέως στις εγκυκλίους των βρετανών αποικιοκρατών επάρχων προς τους ιθαγενείς.\nΕπίσης, αναφέρεται στην επιστολή, ότι θα υπήρχε στο λιμάνι επιτροπή από υπαλλήλους του δήμου, δημοτικούς συμβούλους και ιδιώτες, οι οποίοι θα μοίραζαν αναμνηστικά, φυλλάδια και άλλα δωράκια, ώστε να πειστεί η εταιρία να εντάξει τις Οινούσσες στους προορισμούς της. …”Πρέπει να κερδίσουμε τις ψυχές των επισκεπτών, ειδάλλως θα χάσουμε μια για πάντα τους περιηγητές (sic). Και δεν θα χάσουμε μόνον αυτούς, αλλά – και το σπουδαιότερο – τους πλείστους άλλους που θα μπορούσαν να μας επισκεφτούν”…\nΚανονικό “κάψιμο” του δημάρχου του νησιού των εφοπλιστών, ο οποίος λέγεται ότι εκτελεί τα καθήκοντά του από το Λονδίνο και την Εκάλη. Share this:TwitterFacebookLike this:Like Loading...


Σάρα Καρμπονέρο: Η ζωή σαν παραμύθι που έγινε εφιάλτης (photos) - PRESSARIS\nΣάρα Καρμπονέρο: Η ζωή σαν παραμύθι που έγινε εφιάλτης (photos)\nΉταν πριν έναν χρόνο όταν η Σάρα Καρμπονέρο ανακοίνωσε πως έχει καρκίνο και υπεβλήθη σε επέμβαση για την αφαίρεση κακοήθους όγκου από τις ωοθήκες της. Ήταν λίγο μετά το έμφραγμα που υπέστη ο Ίκερ Κασίγιας, ο οποίος παραλίγο να χάσει τη ζωή του.\nΣτη συνέχεια ακολούθησαν οι χημειοθεραπείες με το ζευγάρι να είναι ενωμένο κι έτοιμο να αντιμετωπίσει και αυτή τη μεγάλη δοκιμασία. Μάλιστα, πέρυσι η Ισπανίδα αθλητικογράφος είχε κάνει και σχετική ανάρτηση στο λογαριασμό της στο Instagram όπου αποκάλυπτε το πρόβλημα υγείας της.\nΗ Καρμπονέρο “συστήθηκε” και στους φιλάθλους του Άρη έχοντας έρθει για τις ανάγκες του τηλεοπτικού καναλιού στο Κλεάνθης Βικελίδης, ενώ κάλυψε και το ρεπορτάζ στην επική συνάντηση του Βιθέντε Καλντερόν.\nΔιαβάστε το σχετικό αφιέρωμα που κατέγραψε το newbeast.gr:\n«Ενώ ακόμα δεν είχαμε συνέλθει από τον τρόμο, η ζωή μας εξέπληξε ξανά. Αυτή τη φορά άγγιξε εμένα αυτή η άσχημη λέξη με τα 6 γράμματα που ούτε να γράψω δεν μπορώ. Στις πρόσφατες εξετάσεις που έκανα, ο γιατρός μου διέγνωσε έναν όγκο στις ωοθήκες, τον οποία αφαίρεσα ήδη με επέμβαση.\nΌλα πήγαν πολύ καλά, ευτυχώς προλάβαμε πολύ νωρίς. Ωστόσο θα ακολουθήσουν μερικοί μήνες όπου θα υποφέρω, αφού θα πρέπει να κάνω την κατάλληλη θεραπεία. Είμαι ήρεμη και αισιόδοξη ότι όλα θα πάνε καλά. Ξέρω ότι ο δρόμος θα είναι δύσκολος, αλλά και ότι θα έχει ευχάριστο τέλος.\nΈχω την υποστήριξη της οικογένειας και των φίλων μου και μιας σπουδαίας ιατρικής ομάδας. Δράττομαι της ευκαιρίας να ζητήσω από τους δημοσιογράφους τον σεβασμό και την κατανόηση, με την οποία πάντα μου συμπεριφέρεστε, ειδικά σε αυτές τις δύσκολες στιγμές για μένα και την οικογένεια μου».\nΤώρα, έναν χρόνο μετά και η όμορφη Σάρα Καρμπονέρο ανέβασε στο λογαριασμό της μία φωτογραφία της με το νέο της λουκ. Με κοντό μαλλί, πιο όμορφη από ποτέ και ήρεμη, μετά τη «μάχη» που έδωσε απολαμβάνει τη γαλήνη της οικογένειάς της.\nΠοια είναι η Σάρα Καρμπονέρο\nΓεννήθηκε στις 3 Φεβρουαρίου 1984 στο Corral de Almaguer, στο Τολέδο. Η αγάπη της για τον αθλητισμό, αλλά και τη δημοσιογραφία ήταν ο λόγος για να σπουδάσει δημοσιογραφία στο πανεπιστήμιο της Μαδρίτης και κατόπιν να γίνει αθλητική ρεπόρτερ.\nΗ καριέρα της στην τηλεόραση ξεκίνησε το 2000 μέσα από το Telecinco. Μελαχρινή, πανέμορφη η παρουσία της μόνο απαρατήρητη δεν πέρασε από το ξεκίνημά της, κιόλας. Ενώ δεν άργησαν να έρθουν και οι προτάσεις για τον κινηματογράφο, με τη Σάρα να τις αποδέχεται και να δοκιμάζει τις δυνάμεις της και στην υποκριτική.\nΌπως είπαμε η εμφάνισή της είναι εντυπωσιακή και μοιραία ήρθαν και οι προτάσεις για διαφημίσεις και καμπάνιες γνωστών εταιρειών, ενώ – όχι άδικα – της απέδωσαν και τον τίτλο της «σέξι ρεπόρτερ στον κόσμο».\nΟ έρωτάς της με τον Ισπανό γκολκίπερ\nΟ πολύς ο κόσμος έμαθε καλύτερα την σέξι Σάρα στο Μουντιάλ της Νότιας Αφρικής το 2010. Ήταν τότε, που ο γκολκίπερ της Ισπανίας, Ίκερ Κασίγιας αποκάλυψε τον δεσμό τους μπροστά στα μάτια εκατομμυρίων φιλάθλων, μετά την κατάκτηση του Παγκοσμίου Κυπέλλου από τους «Φούριας Ρόχας».\nΚαρμπονέρο και Κασίγιας γνωρίστηκαν μέσα στα γήπεδα, αφού εκείνη κάλυπτε το ρεπορτάζ της εθνικής Ισπανίας. Ο έρωτας τους ήταν κεραυνοβόλος και ο φλογερός τους έρωτας ήταν και το «κουτσομπολιό» στα αποδυτήρια. Αλλά το πανέμορφο ζευγάρι, αδιαφορούσε μην μπορώντας να κρύψει τον παθιασμένο έρωτα που ζούσαν.\nΟ γάμος τους ήρθε ως φυσικό επακόλουθο, ενώ το ζευγάρι έχει αποκτήσει δύο γιους.\nKι επίσημα υποψήφιος πρόεδρος για την Ισπανική Ομοσπονδία ο Κασίγιας\nΙταλία: Επιστροφή στη δράση με κύπελλο Γιουβέντους – Μίλαν στις 13 Ιουνίου\nΞέσπασμα Μάτζικ Τζόνσον: “Άνθρωποι, όχι ζώα στον δρόμο” (photo)


Ένοπλοι άνδρες νεκροί στο Καμερούν\nΠρώτη Δημοσίευση:\tΤρίτη, 22. 03. 2011 - 16:08\nΤουλάχιστον 18 ένοπλους που ήταν ύποπτοι για ληστείες στην παραθαλάσσια πόλη Ντουαλά σκότωσαν άνδρες των υπηρεσιών ασφαλείας του Καμερούν.\nΟι ένοπλοι και ένα στέλεχος των υπηρεσιών ασφαλείας σκοτώθηκαν σε μάχη στη θάλασσα, δήλωσε ο ταξίαρχος Σαλί Μοχαμαντού, διοικητής μιας μονάδας στη Ντουαλά, μιλώντας στο κρατικό ραδιόφωνο.\nΆλλη πηγή των υπηρεσιών ασφαλείας είπε ότι η μάχη σημειώθηκε το Σάββατο, καθώς τα μέλη της συμμορίας πλησίαζαν την παραμεθόριο με τη Νιγηρία.\nΣτις επιδρομές στις τράπεζες το βράδυ της Παρασκευής σκοτώθηκαν έως και εννέα άνθρωποι. Η επίθεση προστέθηκε σε μια σειρά παρόμοιων ενεργειών από κακοποιούς που κινούνται με ταχύπλοα και άλλα πλεούμενα στον Κόλπο της Γουινέας, από όπου εξορύσσονται τρία εκατομμύρια βαρέλια πετρελαίου την ημέρα αλλά υπάρχουν θύλακες "ανασφάλειας".\n"Αυτή είναι μια προειδοποίηση ότι οποιοσδήποτε αποτολμά τέτοιες ενέργειες στο Καμερούν δε θα ξεφεύγει. Θα τους πιάνουμε πάντα", δήλωσε ο ταξίαρχος Μοχαμαντού.\nΟ αξιωματικός δεν αποκάλυψε πόσα χρήματα εκλάπησαν από τα υποκαταστήματα των Ecobank και First Trust Bank. Δύο ένοπλοι ανακρίνονται, πρόσθεσε.\nΠηγή των υπηρεσιών ασφαλείας είπε στο ειδησεογραφικό πρακτορείο Ρόιτερς ότι περίπου 25 μέλη συμμορίας έφθασε σε συνοικία της Ντουαλά με ταχύπλοο, έκαναν έφοδο στις τράπεζες και διέφυγαν με άγνωστο ποσό σε μετρητά.\nΤο κρατικό ραδιόφωνο ανέφερε ότι πέντε άνθρωποι σκοτώθηκαν αλλά η πηγή των υπηρεσιών ασφαλείας ανέφερε ότι τα θύματα είναι εννιά.\nΤο επεισόδιο σημειώθηκε μερικές ημέρες πριν από μια διεθνή ναυτική άσκηση υπό διοίκηση των ΗΠΑ στα ανοικτά του Καμερούν, στο πλαίσιο ευρύτερων προσπαθειών για την βελτίωση της ασφάλειας στην περιοχή.\nΑν και η πειρατεία στα ανατολικά παράλια της Αφρικής δεν φθάνει στα επίπεδα εκείνης στα ανοικτά της Σομαλίας, υπάρχουν φόβοι για κλιμάκωσή της κι επισημαίνεται ότι οι χώρες της περιοχής δεν διαθέτουν τον εξοπλισμό για να την αντιμετωπίσουν.\nΠερισσότερα σε αυτή την κατηγορία: « Κανένα πρόβλημα για Κύπρο τα αεροπλάνα Άνοδος για βιομηχανική παραγωγή στη Μ. Βρετανία »\nΑυτοκίνητο έπεσε στη θάλασσα στην Αιδηψό\nΟ Καντάφι ρίχνει νάρκες στη θάλασσα


Οι εκλάμψεις της πίστης\nΟι εκλάμψεις της πίστης..\nΟλοι συζητούν για την Αρσεναλ που προέκυψε ως αντίπαλος του Ολυμπιακού στους 16 και όλοι συμφωνούν ότι είναι ό,τι πιο δύσκολο θα μπορούσε να προκύψει στον πρωταθλητή, όχι μόνο γιατί είναι μια πολύ καλή αγγλική ομάδα, αλλά γιατί θα είναι υποψιασμένη στα ματς μαζί του καθώς πέρυσι την απέκλεισε. Το πόσο στην Αρσεναλ περιμένουν τον Ολυμπιακό για να πάρουν ρεβάνς το καταλαβαίνεις από κάτι μικρές λεπτομέρειες. Στο τέλος του παιγνιδιού που οι Κανονιέρηδες έδωσαν με την Μπενφίκα στο Καραϊσκάκη την Πέμπτη ο Ομπαμεγιάνγκ, σκόρερ του γκολ μιας δύσκολής πρόκρισης στο 87΄,είπε ότι δεν έχει ξεχάσει ακόμα το γκολ που έχασε στο Εμιρετς πέρυσι με τον Ολυμπιακό – το είπε χωρίς ακόμα να έχει γίνει η κλήρωση! Η Αρσεναλ έχει την ίδια ομάδα με πέρυσι, πάει χειρότερα από πέρυσι στην Αγγλία γιατί δεν ενισχύθηκε, πλην όμως η ομοιογένειά της στο Γιουρόπα λιγκ την καθιστά φόβητρο: πέρασε τον όμιλο μόνο με νίκες και αν και έφτασε τρία λεπτά από τον αποκλεισμό στο ματς με την Μπενφίκα εν τούτοις παραμένει αήττητη. Θα ήταν εξαιρετικά δύσκολος αντίπαλος για τον Ολυμποιακό ακόμα κι αν αυτός δεν την είχε αποκλείσει πέρυσι. Αλλά δεν μπορούσα να φανταστώ κι εύκολο αντίπαλο για τον πρωταθλητή στη χθεσινή κλήρωση. Διότι η ομάδα του Μαρτίνς προβληματίζει τον τελευταίο καιρό με την απόδοσή της και η απόδοση είναι το μοναδικό σοβαρό κριτήριο σε οποιαδήποτε αξιολόγηση.\nΆλλο η πίστη, άλλο η απόδοση\nΤώρα που ολοκληρώθηκαν τα πανηγύρια της πρόκρισης (πανηγύρια δίκαια διότι ως αποτέλεσμα είναι εξαιρετικό) μπορούμε να θυμηθούμε ήρεμα τι έγινε την Πέμπτη. Ο Ολυμπιακός μπόρεσε να αποκλείσει την PSV, όχι μόνο γιατί σκόραρε στο 87΄με τον Χασάν, αλλά γιατί κατάφερε να φτάσει στα τελευταία λεπτά του παιγνιδιού, κυνηγώντας τις ελπίδες του. Στο υποτίθεται καλό του δεύτερο ημίχρονο γλύτωσε το τρίτο γκολ που θα τον «σκότωνε», γιατί ο Μπα ο Εμβιλά κι ο Σεμέδο έπαιξαν μια σχετικά καλούτσικη άμυνα, μολονότι ο Ολυμπιακός είχε ανεβεί πολύ ψηλά. Οι μεσοεπιθετικοί παίκτες της PSV, που δεν αγαπάνε τις αντεπιθέσεις αλλά το παιγνίδι κατοχής της μπάλας, δεν βρήκαν τις καθαρές φάσεις, που είναι απαραίτητες για το τρίτο γκολ, μολονότι απειλούσαν περισσότερο. Ετσι ο Ολυμπιακός αρχίζει να το πιστεύει ότι θα προκριθεί, μολονότι η απόδοσή του δεν είναι αυτή που κάποιος θα περίμενε: έμεινε ζωντανός κι αυτό αρκούσε, αλλά περισσότερο το πίστεψε ότι θα τα καταφέρει, παρά το κυνήγησε. Δεν έκανε φάσεις, αλλά έψαξε αυτή τη μια και μοναδική στιγμή που θα του αρκούσε ακριβώς γιατί το ματς τελείωνε.\nΠολλά κέρδη στο τέλος\nΗ πίστη αυτή δεν έχει γεννηθεί τυχαία. Υπάρχει γιατί πρόπερσι κόντρα στη Μίλαν μια πρόκριση έρχεται με ένα γκολ του Φορτούνη στο 82’. Γιατί πέρυσι με την Κρασνοντάρ στο τελευταίο πεντάλεπτο μια δύσκολη νίκη με 2-0 μετατρέπεται σε θριαμβευτικό 4-0. Γιατί κόντρα στον Ερυθρό Αστέρα η νίκη έρχεται με πέναλτι στο 87’ και δίνει εισιτήριο πρόκρισης για το Γιουρόπα λιγκ. Γιατί στο Eμιρετς, κόντρα στην Αρσεναλ, ο Ελ Αραμπί σκοράρει στο 118΄. Γιατί φέτος ο ίδιος βρίσκει το γκολ της εισόδου στο Τσάμπιονς λιγκ με την Ομόνοια στο 90΄. Γιατί με την Μαρσέιγ ο Χασάν κάνει το 1-0 στο 88΄ στο καλύτερο ίσως παιγνίδι της ομάδας του Μαρτίνς φέτος σε ευρωπαϊκή διοργάνωση. Γιατί στο προηγούμενο ματς με την PSV το καθοριστικό, όπως αποδεικνύεται γκολ, το βρίσκει ο Μασούρας στο 83΄. Η πίστη δεν έχει να κάνει με την τύχη ή την τακτική: έχει να κάνει με μια νοοτροπία που χτίζεται σωστά τρία χρόνια τώρα. Και που είναι χρήσιμη ειδικά στις βραδιές που όλα πάνε χάλια, πριν γίνουν ξαφνικά υπέροχα.\nΙστορία που δεν επαναλαμβάνεται\nΘυμόσαστε τον Ολυμπιακό που έχανε με γκολ που δεχόταν από την Λιόν, την Ρεάλ, την Ρόζενμποργκ στο φινάλε; Που αποκλειόταν από τη Γιουβέντους στο 88΄; Τον Ολυμπιακό για τον οποίο η Sportday έβαζε εξώφυλλο «δεν θα ξαναδεχτώ γκολ στο 90΄»; Τον Ολυμπιακός που κατέρρεε στο τέλος, όχι γιατί του έλειπε το πάθος, αλλά το καθαρό μυαλό; Νομίζω αυτός ο Ολυμπιακός ανήκει στην ιστορία – και πάλι καλά. Ο τωρινός, μπορεί να μην είναι ο θεαματικότερος όλων των εποχών ή ο ποιοτικότερος της δεκαετίας, αλλά δεν παρατάει τίποτα ποτέ. Και έχει την τύχη να έχει ένα προπονητή που πιστεύει στους παίκτες του, τουλάχιστον όσο οι παίκτες του πιστεύουν σε αυτόν.\nΟ Μαρτίνς που χειρουργικά μπορεί να κάνει πέντε αλλαγές δεν διστάζει να κάνει πράγματα που λίγοι φανταζόμαστε: με την PSV στο Καραϊσκάκη κάνει μια τριπλή αλλαγή στο 78΄και μεταμορφώνει την ομάδα του επιθετικά. Την Πέμπτη βγάζει από το ματς τον Βαλμπουενά (για να αμυνθεί καλύτερα στα αριστερά με τον Μασούρα μολονότι η PSV έχει σκορ πρόκρισης) και δεν διστάζει να χρησιμοποιήσει τον Φορτούνη αντί του Μπουχαλάκη, παρόλο που στη μεσαία γραμμή πέφτουν κορμιά κι ο Τόμας είναι από τους καλύτερους του γηπέδου. Ο Μαρτίνς δεν δίνει κανένα ρεσιτάλ: κάνει τα προβλεπόμενα για να διορθώσει μια λάθος ενδεκάδα. Σπανίως άλλωστε κάνει λάθος αλλαγές: εκ των πραγμάτων, τέτοιες έχει κάνει μόνο στο ματς με το Οπόρτο, τότε που με τον Βινάγκρε (αντί του τίμιου Χολέμπας) άδειασε την πτέρυγα και με τον Πέπε την μεσαία γραμμή. Αλλά δεν μπορούσε τότε να φανταστεί πως ο Βινάγκρε, που ο ίδιος διάλεξε το καλοκαίρι, είχε έρθει στην Ελλάδα για τουρισμό κι ο Πέπε θα πνιγόταν από το άγχος.\nΩστόσο ο προπονητής και οι παρεμβάσεις του δεν θα αρκούσαν να δώσουν προκρίσεις, αν στο μυαλό των παικτών δεν υπήρχε η βεβαιότητα της πιθανότητας ότι μπορεί κάτι να συμβεί– αυτό είναι που χαρακτηρίζει τους παίκτες αυτούς που «σκοτώνονται» στα γήπεδα της Ευρώπης τρία χρόνια τώρα έχοντας δώσει συνολικά 40 ευρωπαϊκά ματς: καμία άλλη ελληνική ομάδα δεν έχει να επιδείξει κάτι τέτοιο ποτέ. Ποιο είναι το πρόβλημα; Το πρόβλημα είναι ότι αυτό έχει κόστος – ειδικά αν βάλεις και τις δυσκολίες που υπάρχουν με τον Cοvid 19, την έλλειψη προετοιμασίας, την αδυναμία στην ενσωμάτωση των εφετινών μεταγραφών, το απίθανα εξοντωτικό πρόγραμμα.\nΜε τις δάφνες μιας τεράστιας πρόκρισης ο Ολυμπιακός φτάνει στο ματς με την Αρσεναλ ασθμαίνοντας. Πέρυσι ο Ολυμπιακός έφτασε στα δυο ματς με τους Κανονιέρηδες έχοντας δώσει μέσα στη σεζόν 12 ευρωπαϊκά ματς (έξι στα προκριματικά και έξι για τον όμιλο του Τσαμπιονς λιγκ) στα οποία λάθος είχε κάνει μόνο σε ένα: το δεύτερο ημίχρονο του παιγνιδιού του στο Βελιγράδι με τον Αστέρα ήταν το μόνο του ψεγάδι. Πριν την Αρσεναλ είχε παίξει στα ίσια με την Μπάγερν και την Τότεναμ στο Καραϊσκάκη, είχε κάνει ένα καταπληκτικό ημίχρονο με την ομάδα του Μουρίνιο στο Λονδίνο λυγίζοντας μετά το 60΄, κράταγε το 1-0 με τους Βαυαρούς στο Αρένα μέχρι το 88΄και είχε κάνει καταπληκτικά πράγματα με ομάδες με μπάτζετ τεράστια όπως η Μπασακσεχίρ και η Κρασνοντάρ. Φέτος δεν είναι στην ίδια κατάσταση. Με την Αρσεναλ θα χρειαστεί όλη την πίστη του κι ευτυχώς τέτοια υπάρχει. Αλλά δεν έχει μπροστά του δέκα λεπτά για να επενδύσει σε αυτή: έχει 180 λεπτά και για να τα καταφέρει πρέπει να βρει το χαμένο παιγνίδι του.\nΖει με εκλάμψεις\nΟ Ολυμπιακός, από το ματς με τον ΠΑΟΚ και μετά, ζει με εκλάμψεις. Δεν είναι επιθετικά παραγωγικός, έχει πολλά κουρασμένα παλήκάρια, έχει κάνει αλλαγές στην άμυνα που για την ώρα δεν του έδωσαν πολλά. Οσο προχωρά η σεζόν φαίνονται και αγωνιστικές αδυναμίες και λάθη που έγιναν φέτος: θα ασχοληθώ με αυτά, όταν ολοκληρωθούν τα κεφάλαια που η ομάδα έχει μπροστά της να γράψει – θα τα καταφέρει αν έστω μαγικά και απροσδόκητα, βρει δυνάμεις, μυαλό, ενέργεια, πρωταγωνιστές.\nΗ κλήρωση με την Αρσεναλ επιτρέπει μια χαραμάδα για να μπει λίγος αέρας αισιοδοξίας μόνο για δυο λόγους. Πρώτον γιατί τον καιρό του Μαρτίνς κάθε χρόνο ο Ολυμπιακός αποκλείει μια αγγλική ομάδα. Και δεύτερον γιατί κανείς δεν μπορεί να στήσει στον τοίχο μια ελληνική ομάδα γιατί δεν κατάφερε να αποκλείσει την Αρσεναλ δεύτερη σερί χρονιά: η πίεση θα είναι λιγότερη και το όποιο αποτέλεσμα δεν θα προκαλέσει σεισμικές δονήσεις. Η κριτική είναι κριτική. Η ισοπέδωση είναι κάτι άλλο. Η πρώτη είναι απαραίτητη. Η δεύτερη ασυγχώρητη.\nΘέματα: Ευρώπη, Ποδόσφαιρο\nΟ Ολυμπιακός έγινε ο 3ος πρωταθλητής στην Ευρώπη για το 2020-2021\nΟ Γκερτ Χάμινκ θυμάται: “Ο κόσμος στην Ευρώπη είναι τρελός, έμπαινες στο παρκέ και ανατρίχιαζες”\nΆρης – ΑΕΚ 1-3: Άλλη... ομάδα στη Θεσσαλονίκη! - Έβαλε βάσεις Ευρώπης (videos)\nΛυών - Ανζέ 1-0 ΓΚΟΛ 11/4/2021\nΡεάλ Μπέτις - Ατλέτικο Μαδρίτης 1-1 ΓΚΟΛ 11/4/2021\nΣλάβια Μοζίρ - Βιτέμπσκ 0-2 Στιγμιότυπα 11/4/2021\nΣμόργκον - Σόλιγκορσκ Στιγμιότυπα 11/4/2021\n⚽ Λυών - Ανζέ 1-0 ΓΚΟΛ\n⚽ Ρεάλ Μπέτις - Ατλέτικο Μαδρίτης 1-1 ΓΚΟΛ\n⚽ Σλάβια Μοζίρ - Βιτέμπσκ 0-2 Στιγμιότυπα\n⚽ Σμόργκον - Σόλιγκορσκ Στιγμιότυπα\n⚽ Γκόμελ - Νέμαν Γκρόντνο 2-0 Εκτενές Στιγμιότυπα\n⚽ Μπέλουπο - Όσιγιεκ 2-2 Στιγμιότυπα\n⚽ Ίστρα 1961 - Χάιντουκ Σπλιτ Στιγμιότυπα\n⚽ Τολούκα - Μοντερέι 1-2 Στιγμιότυπα\n⚽ Κολωνία - Μάιντζ 2-3 Εκτενές Στιγμιότυπα\n⚽ Τολούκα - Μοντερέι 1-2 ΓΚΟΛ\nΓ’ Εθνική: Γκολ αλά Μπενζεμά στο Μετέωρα-Κοζάνη (video)\nSuper League: Η «χρυσή βίβλος» των πρωταθλητών (photos)\n«Το πιστέψαμε και στο τέλος δικαιωθήκαμε»\nΝικήτρια η Αναγέννηση στο ντέρμπι\nΣοκ στο 95 για την Πρέβεζα\nΛαμία: Λαβωμένη στους «Ζωσιμάδες»\nΝίκησε και... ανεβαίνει ο Αγροτικός Αστέρας\nΟλυμπιακός-Παναθηναϊκός: Εξετάσεις ο Σένκεφελντ, πονάει ο Νιας (photos)\nΚαταιγιστικός ο ΠΑΟ Ρουφ\nΜπόλονι: «Πήραν το Πρωτάθλημα, θέλω να τους συγχαρώ»!\nΤο γκολ του Καρίμ Μπενζεμά στο clasico βρήκε μιμητ.. διάβασε περισσότερα


Μπαρτζώκας: Ο αγώνας θα αποδείξει αν πήραμε το μάθημά μας - Η Βραδυνή\n«Εξακολουθώ να πιστεύω πως είναι καλή ομάδα η Βιλερμπάν, ανεξάρτητα από την βαθμολογική της θέση» τόνισε ο τεχνικός του Ολυμπιακού\nΛίγο πριν την αναχώρηση του Ολυμπιακού για την Γαλλία ενόψει του αυριανού αγώνα κόντρα στην Βιλερμπάν, ο Γιώργος Μπαρτζώκας ρωτήθηκε αν η ομάδα του πήρε το μάθημά της μετά την ήττα από την Βιλερμπάν στο ματς της περασμένης Παρασκευής (15/01). «Ελπίζουμε… Ποτέ δεν ξέρεις. Το παιχνίδι είναι πάντα η απόδειξη για το αν μια ομάδα προοδεύει, είναι έτοιμη, αποφασιστική και κατακτά τους στόχους της. Οπότε ο αγώνας θα αποδείξει αν έχουμε, σε εισαγωγικά, πάρει το μάθημά μας. Θα ήθελα να πω πως για εμένα η ήττα από την Βιλερμπάν δεν ήταν μόνο προϊόν υποτίμησης της αντιπάλου ή χαλαρής προσέγγισης, αλλά και καλής εμφάνισης των αντιπάλων. Εξακολουθώ να πιστεύω πως είναι καλή ομάδα η Βιλερμπάν, ανεξάρτητα από την βαθμολογική της θέση. Είναι μια ομάδα με ταλέντο και αθλητικότητα».\nΕτικέτες: Βιλερμπάν, Γιώργος Μπαρτζώκας, Ολυμπιακός, προπονητής


Συμβουλευτική Ατόμων & Ομάδων - Εύφρανσις\nΗ Συμβουλευτική είναι σχετικά καινούργιος όρος που ενσωματώθηκε στην επιστήμη τα τελευταία 50 περίπου χρόνια και ορίζεται ως “η τέχνη να βοηθάς ανθρώπους”.\nΗ Συμβουλευτική διαδικασία βασίζεται σε θεωρητικές προσεγγίσεις και τεχνικές με κύριο όμως συστατικό την αμοιβαία σχέση και η επικοινωνία μεταξύ επαγγελματία- εξυπηρετούμενου.\nΤο άτομο, είναι πιθανό, κάποια στιγμή να αναζητήσει βοήθεια για κάποιο θέμα που το απασχολεί, είτε αυτό αφορά τις διαπροσωπικές του σχέσεις, το περιβάλλον του, τον επαγγελματικό προσανατολισμό του, τις σπουδές του κ.ά.\nΣκοπός του επαγγελματία συμβούλου είναι να λειτουργεί υποστηρικτικά και βοηθητικά απέναντι στον εξυπηρετούμενο. Η Συμβουλευτική διαδικασία βοηθά το άτομο να κατανοήσει τις δυσκολίες που αντιμετωπίζει, να ανακαλύψει και να επινοήσει νέους τρόπους διαχείρισης των ζητημάτων του που θα το οδηγήσουν στη βελτίωση των δεξιοτήτων που έχει για να λαμβάνει αποφάσεις και προς την ατομική ευεξία.\nΟμάδα είναι “ένα ανοικτό, µε σκοπό, κοινωνικοτεχνικό σύστηµα σε µία κατάσταση έντασης µεταξύ αλλαγής και σταθερότητας”.\nΒασικό χαρακτηριστικό μιας ομάδας είναι ο κοινός σκοπός, ο χώρος, ο χρόνος και οι κανόνες που θα συμφωνηθούν κατά την έναρξή της. Η λειτουργία της ομάδας αφορά τον τρόπο που αυτή αναπτύσσεται και διαχειρίζεται τα ζητήματα που προκύπτουν μεταξύ των μελών της των μελών με τον συντονιστή. Κάθε ομάδα είναι μοναδική, απρόβλεπτη, εξυπηρετεί διαφορετικούς στόχους και διαμορφώνεται διαφορετικά. Όπως και κάθε συντονιστής είναι διαφορετικός ως προς την προσέγγιση, την εμπειρία του και τα ενδιαφέροντά του.\nΑmerican Counseling Association: About profesional counseling.\nKur, E., 1996, The faces model of high performing team development, Leadership & Organizational Development Journal, 17, 1, 32-41.\nΠολέμη Τοδούλου Μ. (2003). Αξιοποιώντας τη διεργασία της ομάδας στην εκπαίδευση, στο εκπαι- δευτικό υλικό του προγράμματος «Εκπαίδευση Εκπαιδευτών». Αθήνα: ΕΚΕΠΙΣ.\nΣυσχέτιση της μεθοδολογίας της Συμβουλευτικής με τη μεθοδολογία υλοποίησης των λειτουργιών του Προσανατολισμού.\nΑπευθυνθείτε με email υπόψιν των συντονιστριών κυριών Νικολ Πατρινού και Ελένης Δαφέρμου.


ΟΙΚΟ ΑΝΤΙΣΤΑΣΗ: ΒΙΒΛΙΚΗ ΚΑΤΑΣΤΡΟΦΗ ΣΤΗ ΧΙΟ ΕΞ ΑΙΤΙΑΣ ΕΝΟΣ ΑΝΙΚΑΝΟΥ ΚΡΑΤΟΥΣ\nΒΙΒΛΙΚΗ ΚΑΤΑΣΤΡΟΦΗ ΣΤΗ ΧΙΟ ΕΞ ΑΙΤΙΑΣ ΕΝΟΣ ΑΝΙΚΑΝΟΥ ΚΡΑΤΟΥΣ\nΠαραδομένη στις φλόγες παραμένει η Χίος αφού για δεύτερη μέρα εη πυρκαγιά και αμέτρητα μέτωπα καίνει ανεξέλεγκτα. Η φωτιά συνεχίζει το καταστροφικό της έργο στο δυτικό και νότιο τμήμα του νησιού καίγοντας πεύκα και μαστιχόδεντρα. Εφιαλτική ήταν η μέρα σήμερα καθώς από το πρωί, πολλά χωριά εκκενώθηκαν ενώ οι ισχυροί άνεμοι προκαλούσαν συνεχείς αναζωπυρώσεις.\nΠριν ξημερώσει, στις 4 το πρωί, η φωτιά απειλούσε το χωριό Λιθί. Εξαιτίας των πυκνών καπνών δόθηκε εντολή για εκκένωση του χωριού και οι κάτοικοι μεταφέρθηκαν στο λιμάνι. Την ίδια ώρα είχε δημιουργηθεί σοβαρότατο πρόβλημα στο Ναυτικό Φυλάκιο του Προβατά και το μοναστήρι των Αγίων Πατέρων που οι φλόγες έκαψαν τα κυπαρίσσια στην είσοδό του. Περί τις 8 το πρωί η εντολή για εκκένωση δόθηκε για τους κατοίκους των χωριών Βέσσα και Ελάτα. Ενώ να σημειωθεί ότι λόγω του ανέμου, αλλά και του πυκνού καπνού, τα πυροσβεστικά αεροπλάνα καθηλώθηκαν στο έδαφος με αποτέλεσμα\nαπό τα εναέρια μέσα που είχαν διατεθεί να επιχειρούν μόνο τρία ελικόπτερα. Από τις 12 το μεσημέρι στα Αρμόλια εθελοντές, στρατός και ειδικοί άρχισαν να δημιουργούν αντιπυρικές ζώνες ώστε να αποτρέψουν τον κίνδυνο. Εκείνη την ώρα στην Ελάτα έβλεπαν τις περιουσίες τους να καίγονται ενώ οι φλόγες «έγλυφαν» το εκκλησάκι στον Ταξιάρχη. Στη Βέσσα, η φωτιά έκαψε το σχολείο και πέρασε περιμετρικά του χωριού, ενώ σε κίνδυνο βρέθηκαν και οι στρατιωτικές μονάδες μεταξύ Βέσσας και Αρμολίων, όπου η φωτιά πέρασε από το Κάστρο των Απολίχνων.\nΠερίπου στις 5 χθες το απόγευμα, πραγματοποιήθηκε σύσκεψη στην Περιφερειακή Ενότητα Χίου, με τη συμμετοχή εκτός του αντιπεριφερειάρχη Χίου Κώστα Γανιάρη, του υπουργού Ναυτιλίας Κωστή Μουσουρούλη, του δημάρχου Χίου Πολύδωρου Λαμπρινούδη, καθώς και του διοικητή της ΑΣΔΕΝ Β. Τελίδη. Σημειώνεται ότι οι πυροσβεστικές δυνάμεις ενισχύθηκαν χθες το βράδυ με πυροσβέστες από τη Θεσσαλονίκη και τη Μυτιλήνη, που έφτασαν με C-130, και οχήματα και προσωπικό που έφθασαν στη Χίο με πλοία της γραμμής από τον Πειραιά και με αρματαγωγό του Πολεμικού Ναυτικού.\nΤο πρώτο πρωινό φως σήμερα, έδειξε την πλήρη καταστροφή ενός μεγάλου μέρους πρασίνου της κεντρικής Χίου από την περιοχή Πλατανάκι Αυγωνύμων και νότια, ενώ η φωτιά άρχισε να προχωρεί προς τα χωριά Λιθί και Αη Γιώργη Συκούση. Περί τις 10:00, νέο μέτωπο δημιουργήθηκε προς το μεσαιωνικό χωριό Ολύμποι το οποίο και επικέντρωσε την προσοχή των πυροσβεστικών δυνάμεων. Αιτία του νέου μετώπου οι αναζωπυρώσεις από τους ισχυρούς ανέμους στην περιοχή της Ελάτας, που έδωσαν κατεύθυνση στο μέτωπο προς την περιοχή των Ολύμπων. Οι αναζωπυρώσεις σήμερα προκάλεσαν και νέα μέτωπα. Κύρια στην περιοχή Αυγωνύμων και στον κάμπο προς Ανάβατο, στον Αη Γιώργη Συκούση, στην Ελάτα και σε μέτωπο προς το Λιμένα Μεστών, στα Αρμόλια στο Κοντυλόπος αλλά και στο Λιθί, όπως και προς την Ελίντα. Η έκταση της φωτιάς κατέκαψε ένα σημαντικό πλουτοπαραγωγικό πόρο του νησιού και της Ελλάδας γενικότερα, καθώς έχουν ήδη αποτεφρωθεί χιλιάδες μαστιχόδεντρα.\nΣτις 7 το απόγευμα σήμερα, τα κύρια μέτωπα της φωτιάς ήταν στην περιοχή Αυγώνυμα, στο Λιθί που είναι και πιο κοντά στους οικισμούς, αλλά και στην Ελάτα, στην περιοχή Κοντυλόπος, στα Αρμόλια και στον Αη Γιώργη Συκούση, ενώ εκατοντάδες πυροσβέστες, στρατιώτες και εθελοντές κυριολεκτικά, με κάθε δυνατή από αέρος βοήθεια, δίνουν αγώνα για την αντιμετώπιση της πύρινης λαίλαπας. NEWSBOMB.GR\nΑναρτήθηκε από ΟΜΑΔΑ MULTIMEDIA b στις 2:31 μ.μ.


Μεταλλικό κουτί Χριστουγεννιάτικο Λεωφορείο 22x12x10εκ. – E-Carousel\nΜεταλλικό κουτί με Χριστουγεννιάτικο σχέδιο 22x12x10εκ.,ιδανικό για να μπορείτε να αποθηκεύετε μπισκότα,φακελάκια τσαγιού ή μπαχαρικά. Το καπάκι του ανοιγει και κλείνει εύκολα και προστατεύει απόλυτα τα τρόφιμα σας.\nSKU: 111040. Διαθεσιμότητα: Σε απόθεμα Size: Μ/Δ Κατηγορίες: Διακοσμητικά Σπιτιού & δώρα, Δώρα, Χριστουγεννιάτικα. Tags: retro κουτιά, μεταλλικό κουτί.\nΔώστε πρώτος μία αξιολόγηση “Μεταλλικό κουτί Χριστουγεννιάτικο Λεωφορείο 22x12x10εκ.” Ακύρωση απάντησης\nNostalgic Μεταλλικό κουτί δημητριακών γίγας Kellogg’s The Original Collage\nNostalgic Μεταλλικό κουτί μεγάλο καφέ Have A Coffee


«Καλωσήρθατε στον κόσμο των NFTs» – Ποια είναι η νέα τάση που έχει προκαλέσει φρενίτιδα και αξίζει εκατομμύρια δολάρια| newmoney\nΜια νέα τάση, τα ψηφιακά συλλεκτικά έργα, γνωστά και ως NFTs, υπόσχονται να φέρουν τα πάνω κάτω στην αγορά των κρυπτονομισμάτων. Tο τελευταίο διάστημα, μάλιστα, έχουν δει την αξία τους να αυξάνεται ραγδαία.\nΤα εν λόγω ψηφιακά έργα που έχουν προκαλέσει κυριολεκτικά φρενίτιδα στους καταναλωτές, μπορούν να πουληθούν ακόμη και για εκατομμύρια δολάρια. Για παράδειγμα, μόλις την περασμένη εβδομάδα, ένα έργο τέχνης – βίντεο με ψηφιακές εικόνες, από τον καλλιτέχνη Beeple γνωστό και ως Μάικλ Γουίνκελμαν, δημοπρατήθηκε έναντι 6,6 εκατομμυρίων δολαρίων με την αρχική αξία του να εκτιμάται στα 67.000 δολάρια σύμφωνα με πληροφορίες του CNBC.\nΟι ειδικοί όμως, υποστηρίζουν πως τα NFTs είναι τίποτα περισσότερο από μια ακόμη κερδοσκοπική τρέλα στην αγορά crypto. Είναι βέβαιοι ότι μετά από λίγο καιρό θα αποτελούν παρελθόν προειδοποιώντας για μια επικείμενη φούσκα.\nΤι είναι λοιπόν τα NFTs; Και γιατί ξαφνικά πωλούνται για εκατομμύρια;\nΤα NFTs ή αλλιώς non-fungible tokens, είναι ένα νέο είδος ψηφιακού περιουσιακού στοιχείου. Συνήθως πρόκειται για άυλα – ψηφιακά αντικείμενα κυρίως έργα τέχνης – από συλλεκτικές αθλητικές κάρτες, ψηφιακά ακίνητα ή ακόμα και ψηφιακά αθλητικά παπούτσια – που βασίζονται στην τεχνολογία blockchain. Η συγκεκριμένη τεχνολογία επιτρέπει η αυθεντικότητα και μοναδικότητα των αντικειμένων να επιβεβαιώνεται δημόσια, αντίθετα με τα «παραδοσιακά» online αντικείμενα που μπορούν να αναπαράγονται χωρίς τέλος. Το «Non-fungible» αναφέρεται σε αντικείμενα που δεν μπορούν να ανταλλαχθούν σε βάση ομοιότητας, καθώς καθένα από αυτά είναι μοναδικό σε αντίθεση δηλαδή με «fungible» περιουσιακά στοιχεία όπως δολάρια, μετοχές ή ράβδοι χρυσού.\nΤα NFT όμως δεν είναι μία καινούρια τάση. «Εμφανίστηκαν το 2017. Είχαν κυρίως ως στόχο την κερδοσκοπία. Αυτό που είδαμε, όμως, το 2020 είναι την αγορά να ωριμάζει πραγματικά» δηλώνει χαρακτηριστικά η Νάντια Ιβάνοβα, διευθύνουσα σύμβουλος της L’Atelier.\nΑπό την άλλη πλευρά, συλλέκτης NFT, υποστηρίζει: «Νομίζω ότι το 99% των έργων που βρίσκονται σήμερα στο χώρο ενδέχεται να μην υπάρχουν δύο ή τρία χρόνια αργότερα».\nΗ πανδημία του κορωνοϊού συνέβαλε στην ραγδαία ανάπτυξή τους. Σύμφωνα με στοιχεία, μόλις μέσα σε ένα χρόνο, η συνολική αξία των συναλλαγών NFT τετραπλασιάστηκε αγγίζοντας τα 250 εκατομμύρια δολάρια. Πολλοί είναι οι επενδυτές που επενδύουν στη συγκεκριμένη αγορά με την ελπίδα ότι θα είναι σε θέση να βγάλουν πολλά περισσότερα χρήματα σε σύγκριση με αυτά που ξόδεψαν. Υπάρχουν, ωστόσο, και ορισμένοι οι οποίοι δεν σκοπεύουν να τα πουλήσουν καθώς τα θεωρούν συλλεκτικά αντικείμενα.


122 Δημοσιεύσεις • Σελίδα 6 από 9 • 1 ... 3, 4, 5, 6, 7, 8, 9\nαπό Ovelix » Παρ Απρ 16, 2010 18:44\nΓιατι ρε Στεφανε??????\nαπό mirage » Παρ Απρ 16, 2010 18:50\n"παντα στο χωρο καυσεως μου υπηρχε ενα τρομαχτικα δυνατο μειγμα που στροβηλιζε,απλα απουσιαζε η.... σπιθα!!!!"\nΤωρα που η αναφλεξη δουλεψε...ο 3ος χρονος μου(απο τους 4)παραγει πολυ...εργο!!!\nαρα οι αλλαγες που βλεπεις Ovelix μου...οφειλοντε στην σπιθα!!!\nοποιος βγαλει ακρη...θα τον παραδεκτω!!!!!\nαπό Ovelix » Παρ Απρ 16, 2010 18:53\nEγωωωωωωωωωωωωωωωωω ρε ενταξει ξερουμε την σπιθα το νεο Ngk ειναι χαχαχαχα\nαπό Nek » Παρ Απρ 16, 2010 19:26\nmirage έγραψε: "παντα στο χωρο καυσεως μου υπηρχε ενα τρομαχτικα δυνατο μειγμα που στροβηλιζε,απλα απουσιαζε η.... σπιθα!!!!"\nδεν πιανεται επειδη ξερω για τι μιλας....ειναι σαν μας λες τι κανει νιαου νιαου στα κεραμιδια\nαπό mirage » Σάβ Απρ 17, 2010 08:06\nOvelix μου...δεν ειναι NGK...ειναι Nippon!!!!!!!!!!\nΝεκ,τι κανει νιαου νιαου???ε????\nαπό Brazilianos » Δευτ Απρ 19, 2010 20:24\n<object><param></param><param></param><param></param><embed src="http://www.youtube.com/v/9ZtWABLuWHo&hl=en_US&fs=1&" type="application/x-shockwave-flash" allowscriptaccess="always" allowfullscreen="true" width="640" height="385"></embed></object>\nαπό Brazilianos » Δευτ Απρ 19, 2010 20:32\nΚαι μια ροκ εκδοχη με τουσ στιχους.Δωστε προσοχη!!\n<object><param></param><param></param><param></param><embed src="http://www.youtube.com/v/p0tsTgBKmhU&hl=en_US&fs=1&" type="application/x-shockwave-flash" allowscriptaccess="always" allowfullscreen="true" width="480" height="385"></embed></object>\nαπό Nek » Τρί Απρ 20, 2010 08:32\nmirage έγραψε: χαχαχαχχααααα!!!!!!!!!!!!!!\nτο pajero? η μηπως πεφτει λιγο μεγαλο για να νιαουριζει?\nαπό mirage » Τρί Απρ 20, 2010 09:40\nαπό mirage » Τρί Απρ 20, 2010 09:42\n<object><param></param><param></param><param></param><embed src="http://www.youtube-nocookie.com/v/2c4L4CPfQY8&hl=en_US&fs=1&" type="application/x-shockwave-flash" allowscriptaccess="always" allowfullscreen="true" width="425" height="344"></embed>\nετσι για να σπασουμε λιγο τις ροκιες....χαχαχαχαααα!\nαπό Brazilianos » Δευτ Απρ 26, 2010 21:07\nΚαι ξανα στο θεμα μας...!!!\n<object><param></param><param></param><param></param><embed src="http://www.youtube.com/v/AQpRC3VKUXo&hl=en_US&fs=1&" type="application/x-shockwave-flash" allowscriptaccess="always" allowfullscreen="true" width="480" height="385"></embed></object>\nαπό Brazilianos » Δευτ Απρ 26, 2010 21:15\nΠοιος ειπε οτι δεν συνδυαζεται η ροκ με την κλασικη!!!\n<object><param></param><param></param><param></param><embed src="http://www.youtube.com/v/ziThYl6B2vw&hl=en_US&fs=1&" type="application/x-shockwave-flash" allowscriptaccess="always" allowfullscreen="true" width="480" height="385"></embed></object>\nαπό stefanos » Κυρ Ιουν 06, 2010 09:01\nΠαει κι αυτος.......μεγαλη μορφη...Θεος 'σχωρεστον.\n<embed src="http://www.youtube.com/v/riwxbh_n_WM&hl=el_GR&fs=1&" type="application/x-shockwave-flash" allowscriptaccess="always" allowfullscreen="true" width="480" height="385"></embed>\nαπό stefanos » Κυρ Ιουν 06, 2010 09:07\nΣυγνωμη για την επαναληψη του προηγουμενου..................ο δαιμων του τυπογραφειου!!!!\n<embed src="http://www.youtube.com/v/64coD-rx9sk&hl=el_GR&fs=1&" type="application/x-shockwave-flash" allowscriptaccess="always" allowfullscreen="true" width="480" height="385"></embed>\nαπό mirage » Κυρ Ιουν 06, 2010 10:46


Epirus News › Ήπειρος: Χιόνια στα ορεινά έφερε ο “Διομήδης” – Χιόνι και στο Μιτσικέλι\nΉπειρος: Χιόνια στα ορεινά έφερε ο “Διομήδης” – Χιόνι και στο Μιτσικέλι\n11/01/2022 Epirus News Epirus\nΑποστάσεις… από την Ήπειρο κρατά μέχρι ο “Διομήδης”. Τα χιόνια εντοπίζονται στο βορειοανατολικό τόξο και σε περιοχές που γειτνιάζουν με τη Θεσσαλία και τη Δυτική Μακεδονία.\nΣτο Μέτσοβο, το ύψος του χιονιού στο χωριό έφτασε το 20 εκατοστά, ενώ στα βουνά της περιοχής ανέρχεται στα 50 εκατοστά. Χιόνι έπεσε, επίσης, στα χωριά των Τζουμέρκων, σε χωριά του Ζαγορίου (Βοβουσα, Λαιστα, Βρυσοχωρι) και στα ορεινά χωριά της Κόνιτσας (Διστρατο, Φούρκα, Αετομηλιτσα).\nΉδη η Πολιτική Προστασία σε συνεργασία με τους ορεινούς δήμους διέθεσαν μηχανήματα για τον αποχιονισμό των δρόμων προκειμένου να υπάρχει πρόσβαση στους ορεινούς οικισμούς. Στο μεταξύ, όλοι οι αρμόδιοι φορείς βρίσκονται σε ετοιμότητα για την αντιμετώπιση των καιρικών συνθηκών και συνιστούν προσοχή σε όσους κινούνται οδικώς στις χιονισμένες περιοχές.\n← Έφυγε από τη ζωή ο πρόεδρος του Ευρωπαϊκού Κοινοβουλίου Νταβίντ Σασόλι\nΡιζόπουλος κατά Περιφέρειας Ηπείρου →


Cheerful Villa σε Γαλατάς, Χανιά - TheHotel.gr\nH Cheerful Villa είναι μία καινούρια πολυτελής βίλα 5 υπνοδωματίων με ιδιωτική πισίνα, που βρίσκεται 1300 μέτρα μακριά από την παραλία με άμμο στο Καλαμάκι και 5 χιλιόμετρα δυτικά των Χανίων. Προσφέρεται μία αυλή 160 τετραγωνικών μέτρων με ιδιωτική θερμαινόμενη πισίνα 30 τετραγωνικών μέτρων. Σε πολύ κοντινή απόσταση από τη βίλα, κατά μήκος της παραλίας υπάρχουν μερικά μίνι μάρκετ, ταβέρνες και εστιατόρια.\nΗ Cheerful Villa είναι σχεδιασμένη από τον ιδιοκτήτη, αρχιτέκτονα προσφέροντας μία ζεστή και άνετη ατμόσφαιρα. Η βίλα είναι περίπου 180 τετραγωνικά μέτρα. Στο επίπεδο της πισίνας η βίλα διαθέτει έναν ενιαίο χώρο με σαλόνι, τραπεζαρία και μία πλήρως εξοπλισμένη κουζίνα με όλες τις μοντέρνες ηλεκτρικές συσκευές. Στο ίδιο επίπεδο προσφέρεται επίσης και ένα WC.\nΗ Cheerful Villa βρίσκεται μόλις λίγα λεπτά οδικώς από την εθνική οδό η οποία οδηγεί στις διάσημες παραλίες Ελαφονήσι, Μπάλος και Φαλάσσαρνα αλλά και στο φαράγγι της Σαμαριάς.


7-1-2018: ΣΥΝΟΔΟΣ ΑΡΗ/ΔΙΑ\nΑρχική σελίδα Άρθρα Αστρολογική Επικαιρότητα 7-1-2018: Σύνοδος Άρη/Δία\n<p class="m_-8234094269552073258gmail-MsoNormal">Μια παντοδύναμη αλλά και φορτισμένη όψη εξελίσσεται από εχθές και συνεχίζεται σήμερα (ανάλογα με τον τόπο που ζει κάποιος επάνω στον πλανήτη μας) – η σύνοδος ανάμεσα στον Άρη και τον Σκορπιό, μια σύνοδος δυνατής ενέργειας.\nΟ Άρης αντιπροσωπεύει τη φιλοδοξία, την ενέργεια, τη δράση και την επιθυμία μας. Ρυθμίζει τα βασικά μας ένστικτα επιθετικότητας, θυμού και επιβίωσης. Συχνά δεν υπάρχει σκέψη για δράση όταν πρόκειται για αυτή την πρωταρχική ενέργεια. Όλες οι σeξουαλικές μας επιθυμίες έρχονται κάτω από την ενέργεια του Άρη. Αυτή είναι η ακατέργαστη φυσική ενέργεια σε αντίθεση με τη δημιουργική ενέργεια του Δία. Με την καλή τοποθέτηση του Άρη είμαστε ισχυροί, παντοδύναμοι, έχουμε κίνητρα. Άρης\nΜε την σύνοδο του Άρη και του Δία σήμερα, έχετε μια αφθονία ενέργειας και ενθουσιασμού για να αναλάβετε καθήκοντα που θα φοβόσασταν κανονικά. Προκειμένου να αποκτήσετε αυτό που θέλετε, φαίνεστε ατρόμητοι, ακόμα και εν όψει κάποιου κινδύνου. Έχετε σήμερα όμως μια μάλλον απερίσκεπτη πίστη στην ικανότητά σας να δελεάζετε τη μοίρα και να παίρνετε τις πιθανότητες ως θετικές, χωρίς να αμφιβάλλετε ότι θα πετύχετε. Αυτό που θα σας ταλαιπωρήσει ίσως θα είναι η αλαζονεία. Υπάρχουν πολλοί τρόποι με τους οποίους μπορείτε να χρησιμοποιήσετε αυτές τις πολύ ισχυρές, δυναμικές ενέργειες, μην αφεθείτε στον εγωισμό που φέρνει. Θα έχετε έναν συναρπαστικό συνδυασμό φυσικής αντοχής και πνευματικών πόρων. Επειδή δεν πιστεύετε στην αποτυχία, οι πιθανότητές σας για επιτυχία βελτιώνονται. Εάν εκφράσετε φυσικά τις δημιουργικές σας ικανότητες, θα εφαρμόσετε την πνευματική σας ικανότητα και την κοινή λογική για να επιτύχετε τα καλύτερα αποτελέσματα από τις προσπάθειές σας.\nΕίναι μεγάλη στιγμή για κάθε είδους άσκηση ή σωματική δραστηριότητα. Έχετε μια πολύ υψηλή ενέργεια που θα πρέπει να βρείτε μια έξοδο για αυτήν. Οι καλοί τρόποι χρήσης αυτής της ενέργειας λειτουργούν στον κήπο ή ακόμα και σε κάποιο είδος ταξιδιού που μπορεί να είναι φυσική άσκηση όπως η πεζοπορία στα βουνά. Απλά προσέξτε το γεγονός ότι θα έχετε αυτοπεποίθηση και θα υπερβάλλετε με τις ικανότητές σας, καθώς μπορεί να είστε πιο επιρρεπείς σε ατυχήματα εάν είστε πολύ ανέμελοι. Οι επιχειρηματικές διαπραγματεύσεις θα πρέπει να είναι καλές, ο Δίας είναι ένας πολύ τυχερός πλανήτης, οπότε οι περισσότερες από τις δραστηριότητές σας τώρα θα έχουν επιτυχία. Πολύ καλή στιγμή για να λύσετε προβλήματα με χρέη και κληρονομιές, αλλά και για να ασχοληθείτε με την ερωτική σας ζωή σε επίπεδο λίμπιντο.\nΣύνοδος Ήλιου – Ερμή: καθαρές σκέψεις\nΗ πιο σημαντική όψη που μπορεί να δημιουργηθεί ανάμεσα στον Ήλιο και τον Ερμή είναι η σύνοδος, μιας και είναι τόσο κοντά οι δυο τους, που...\nΣύνοδος Ήλιου – Άρη: Θετική Ενέργεια\nΗ αυτοπεποίθηση και η αισιοδοξία μας βοηθούν να προωθήσουμε τα σχέδιά μας και να δώσουμε μια νέα προοπτική στη ζωή μας. Η σύνοδος του...\n11-2-2015: Σύνοδος Σελήνης – Λίλιθ\nΌταν το Φεγγάρι συναντά την Σκοτεινή Σελήνη τότε έχουμε δυσλειτουργία της συναισθηματικής έκφρασης, αλλά και πολύ έντονες διαισθητικές...\n19-9-2014: Τρίγωνο Σελήνης Άρη\nΗ όψη αυτή μας δείχνει αν η προσωπικότητά μας μπορεί ενδεχομένως να ενσωματώσει τόσο τις ενέργειες της Σελήνης όσο και του Άρη. Τα...


Τέλος οι μάσκες στους εξωτερικούς χώρους από το Σάββατο - news.tv4e.gr\nΣτην άρση της υποχρεωτικής χρήσης μάσκας στους εξωτερικούς χώρους, προχωρά η Ελλάδα. Τη σχετική εισήγηση έκανε η Επιτροπή Εμπειρογνωμόνων, που συνεδρίασε την Τετάρτη υπό τη γενική γραμματέα Δημόσιας Υγείας, κ. Ειρήνη Αγαπηδάκη.\nΩστόσο, η χρήση της μάσκας παραμένει ως ισχυρή σύσταση για τους εξωτερικούς χώρους με συνωστισμό, καθώς και σε άτομα με παράγοντες κινδύνου για σοβαρή νόσο και ανεμβολίαστα άτομα.\nΗ χαλάρωση του παραπάνω μέτρου θα τεθεί σε εφαρμογή από το ερχόμενο Σάββατο, 5 Μαρτίου, ενώ αναμένεται να αρθεί και ο περιορισμός στα μέσα μαζικής μεταφοράς, όσον αφορά την πληρότητά τους, η οποία θα επιστρέψει στο 100%.\nΣημειώνεται ότι την Τετάρτη ανακοινώθηκαν 15.557 νέα κρούσματα στην Ελλάδα, καθώς και 57 νέοι θάνατοι ασθενών με Covid-19. Τα συνολικά θύματα της πανδημίας στη χώρα είναι πλέον 25.972.\nΟ αριθμός των ασθενών που νοσηλεύονται διασωληνωμένοι είναι 399, εκ των οποίων οι 287 (71,93%) είναι ανεμβολίαστοι ή μερικώς εμβολιασμένοι και οι 112 (28,07%) είναι πλήρως εμβολιασμένοι. Οι εισαγωγές νέων ασθενών με Covid-19 ήταν 281 το τελευταίο εικοσιτετράωρο (ημερήσια μεταβολή -6,02%), ενώ ο μέσος όρος εισαγωγών του επταημέρου είναι 290 ασθενείς.


Aardvark: Στο νέο trailer η σχέση θεραπευτή και θεραπευόμενου δοκιμάζεται - Unboxholics.com\nAardvark: Στο νέο trailer η σχέση θεραπευτή και θεραπευόμενου δοκιμάζεται\nΟι Jon Hamm, Zachary Quinto και Jenny Slate καταδύονται σε ‘θολά νερά’\nΣύμφωνα και με συναφές δημοσίευμα του The Playlist, κυκλοφόρησε καινούργιο trailer του ψυχολογικού δράματος με τίτλο Aardvark, το οποίο κάνει λόγο για τις εύθραυστες ισορροπίες του ανθρώπινου ψυχισμού και για την επικοινωνία θεραπευτή και θεραπευόμενου. Την σκηνοθεσία και το σενάριο του έργου υπογράφει ο πρωτοεμφανιζόμενος δημιουργός Brian Shoaf.\nΟ κεντρικός άξονας του έρχου περιστρέφεται γύρω από μία ψυχοθεραπεύτρια, την Emily Milburton (Jenny Slate) που έχει αναλάβει την περίπτωση του Josh Norman (Zachary Quinto), ενός ιδιαίτερα συναισθηματικά ασταθούς άνδρα ο οποίος υποφέρει από ολοένα και αυξανόμενες ψευδαισθήσεις. Ιδιαίτερο ενδιαφέρον στην όλη υπόθεση παρουσιάζει η αποξένωσή του από τον αδερφό του, τον Craig (Jon Hamm), έναν διάσημο τηλεαστέρα, ο οποίος επίσης τυγχάνει να βρίσκεται στην πόλη για μία συνεδρία. Τί χειρότερο θα μπορούσε λοιπόν, να συμβεί όταν ο Craig μεταβαίνει στο κατώφλι της Emily; Τί γίνεται όταν ένας επαγγελματίας ψυχικής υγείας υπερβαίνει τα όρια της επαφής με κάποιον πελάτη του, πόσο μάλλον με τον αδερφό του συγκεκριμένου ατόμου;\nΤο cast συμπληρώνουν οι: Sheila Vand, Tonya Pinkins, και η Marin Ireland.\nΗ πρεμιέρα του Aardvark που έκανε το πέρασμά του και από το Tribeca Film Festival την προηγούμενη άνοιξη, έχει οριστεί να πραγματοποιηθεί σε επιλεγμένες κινηματογραφικές αίθουσες των Η.Π.Α. στις 13 Απριλίου του 2018. Παρακάτω μπορείτε να δείτε το σχετικό απόσπασμα:\nTags: trailer zachary quinto jon hamm jenny slate aardvark brian shoaf\nΤο sci-fi παιχνίδι CryoSpace κλείνει το μάτι στους λάτρεις των Alien (ΒΙΝΤΕΟ)\nCara Delevingne και Jaden Smith ζουν την κάθε στιγμή σα να είναι ένας χρόνος στο “Life in a Year” (ΒΙΝΤΕΟ)


Ερντογάν απειλεί Τραμπ: Χωρίς εμάς θα καταρρεύσει το πρόγραμμα των F-35 - Pelop.gr\nΕρντογάν απειλεί Τραμπ: Χωρίς εμάς θα καταρρεύσει το πρόγραμμα των F-35\nΣτα άκρα ξανά οι σχέσεις ΗΠΑ - Τουρκίας και μάλιστα λίγες ώρες αφού μίλησαν τηλεφωνικά ο Ντόναλντ Τραμπ με τον Ρετζέπ Ταγίπ Ερντογάν. Δεν πρόλαβαν καλά καλά να… κλείσουν το τηλέφωνο και ο πρόεδρος της Τουρκίας έστειλε μήνυμα στον Αμερικανό ομόλογό του: «με χρειάζεσαι» ήταν αυτό που επί της ουσίας είπε ο «σουλτάνος» στον… «πλανητάρχη».\nΗΠΑ και Τουρκία είναι στα… μαχαίρια τον τελευταίο καιρό εξαιτίας της επιμονής της Άγκυρας να αγοράσει τους S-400 από τη Ρωσία. Μια αγορά που έχει ενοχλήσει τις ΗΠΑ, καθώς υποστηρίζουν πως θα τεθεί σε κίνδυνο η ασφάλεια των αεριωθουμένων F-35 της Lockheed Martin. Γι' αυτό και ως «απάντηση» αποφάσισαν να «παγώσουν» τη συμμετοχή της Τουρκίας στο πρόγραμμα παραγωγής των F-35.\nΣτο πρόγραμμα παραγωγής των F-35 συμμετέχουν πολλές χώρες, μια απ' αυτές και η Τουρκία. Την οποία όμως οι ΗΠΑ θέλουν… εκτός όσο επιμένει να μην κάνει πίσω για την αγορά των S-400. Μόνο που, κατά τον Ερντογάν, αν η Τουρκία δεν λάβει μέρος στο πρόγραμμα παραγωγής των μαχητικών αεροσκαφών, αυτό είναι «καταδικασμένο να καταρρεύσει», όπως είπε στην ομιλία του.\nΦυσικά, ο Τούρκος πρόεδρος δεν «ξέχασε» να παραπονεθεί πως η χώρα του αντιμετωπίζεται άδικα σε αυτό το πρόγραμμα.\nΜε πληροφορίες από το newsit.gr και από το sputniknews.com


Ρόσα - Κρυμμένοι Μίκυ | ΚΟΜΙΞ Wiki | Fandom\nΝτον Ρόσα Project, Ντοσιέ, Ο Μήνας του Ντον Ρόσα\nΡόσα - Κρυμμένοι Μίκυ\nΈκδοση στις 15:48, 26 Οκτωβρίου 2017 υπό τον/την ΚΟΜΙΞ (τοίχος | Συνεισφορές/Προσθήκες)\nΕκτός από τα κρυμμένα αρχικά D.U.C.K., ο Ντον Ρόσα είναι γνωστός και για άλλο ένα παιχνίδι με τους αναγνώστες. Τους κρυμμένους Μίκυ Μάους σε καρέ των ιστοριών του.\nΟι Κρυμμένοι Μίκυ Edit\nΘα μπορούσε να εκληφθεί ως μια ένδειξη σεβασμού προς τον μεγάλο ήρωα του Ουώλτ Ντίσνεϋ, με τον οποίο δεν έγραψε καμιά ιστορία. Ίσως πάλι να είναι απλώς μια έκφραση του πηγαίου χιούμορ του και ένα παιχνίδι με τον αναγνώστη! Ο Ρόσα σε πολλά καρέ ιστοριών του έχει εμφανίσει την μορφή του ποντικού Μίκυ Μάους, είτε ως κουκλάκι ή αντικείμενο είτε ως ζωντανό πλασματάκι σε μικρό μέγεθος. Σε καμία περίπτωση δεν εμφάνισε πάντως τον Μίκυ ως ήρωα που παίρνει μέρος στην πλοκή της ιστορίας ή έστω ως κομπάρσο που απλά λέει μια ατάκα. Το περιοδικό ΚΟΜΙΞ έχει κάνει εκτεταμένη έρευνα για τους Κρυμμένους Μίκυ σε ιστορίες του Ρόσα στo τεύχος #133.\nΜερικά παραδείγματα Edit\nΕδώ βλέπετε μερικούς μόνο από τους Κρυμμένους ποντικούς σε ιστορίες του Ρόσα.\nΑπό την ιστορία Το Παπί που δεν υπήρξε ποτέ. Ο Μίκυ είναι ένα κουκλάκι-αναπαράσταση αρχαίας θεότητας!\nΑπό την ιστορία Ο Ατσίδας του Παναμά. Ο Μίκυ είναι ένα χρυσό κουκλάκι!\nΑπό την ιστορία Η Πρώτη Εφεύρεση. Ο Μίκυ είναι ένα σπασμένο κουκλάκι στο εργαστήριο του Κύρου Γρανάζη!\nΑπό την ιστορία Και οι Επτά -μείον τέσσερις- Καμπαλέρος είναι υπέρoχοι!. Ο Μίκυ είναι ένα μικρό πλασματάκι που τρέχει μαζί με τα ζώα της ζούγκλας!\nΑπό την ιστορία Το Μεγάλο Ταξίδι στους Αντίποδες. Ο Μίκυ έχει ζωγραφιστεί στις τοιχογραφίες μιας σπηλιάς ιθαγενών στην Αυστραλία!\nΑπό την ιστορία Καρδιές στο Γιούκον. Ο Μίκυ είναι σε μικρά κομματάκια στο τραπέζι!\nΑπό την ιστορία Ζήτημα Βαρύτητας. Ο Μίκυ είναι στο εξώφυλλο του περιοδικού που διαβάζει ο ξαπλωμένος κύριος!\nΑπό την ιστορία Το μυστικό του Ολλανδού. Ο κάκτος έχει την μορφή του Μίκυ!\nΑνακτήθηκε από το "https://komix.fandom.com/el/wiki/%CE%A1%CF%8C%CF%83%CE%B1_-_%CE%9A%CF%81%CF%85%CE%BC%CE%BC%CE%AD%CE%BD%CE%BF%CE%B9_%CE%9C%CE%AF%CE%BA%CF%85?oldid=80363".


Αρχική Travel News Η ήρεμη δύναμη της Κύπρου\nΞεκινώντας από την κεντρική Πλατεία Ελευθερίας, στο νοτιοδυτικό άκρο των τειχών που έκτισαν το 1567-70 οι Ενετοί, στην προσπάθεια να αποκρούσουν την οθωμανική εισβολή στην πόλη, ο δρόμος από τον οποίο ξεκινούν όλες οι περιηγήσεις είναι ένας πανέμορφος πεζόδρομος, η οδός Λήδρας–η οποία οφείλει το όνομά της στην ονομασία του νησιού κατά την αρχαιότητα. Γεμάτη ζωή κάθε ώρα της ημέρας και της νύχτας, η Λήδρας φιλοξενεί αμέτρητα καταστήματα, café, μπαρ, εστιατόρια και εμπορικά κέντρα που λειτουργούν ως πόλος έλξης ντόπιων και επισκεπτών.\nΤο βέβαιο στη Λευκωσία είναι ότι, όσο κι αν προσπαθήσετε, αποκλείεται να μη φάτε καλά. Η τοπική κουζίνα είναι εξαιρετική και οι επιλογές για να την απολαύσετε αμέτρητες. Δική μας αγαπημένη, το Καθ’ Οδόν στο τέρμα της οδού Λήδρας, πολύ κοντά στην Πράσινη Γραμμή, σερβίρει κορυφαίους παραδοσιακούς μεζέδες συνοδεία ζωντανής μουσικής μέχρι τις πρώτες πρωινές ώρες. Τοπικές γεύσεις θα απολαύσετε και στην Ταβέρνα Zanettos (Τρικούπη 65), στο Στέκι της Λωξάντρας(Φανερωμένης 67), στο ατμοσφαιρικό Erodos (Πατριάρχου Γρηγορίου 1) και στο 1900 Πάει Καιρός(Πασικράτους 11-15).\nΓια τα ξενύχτια σας, οι επιλογές είναι κάθε άλλο παρά περιορισμένες. Προτείνουμε το μπαρ Sfinakia(Σανταρόζα 2) για αρχή και για τη συνέχεια το Club Cilo (Αρχιεπισκόπου Μακαρίου 52), το Zoo(Στασινού 15) και το all time classic Taj Mahal που μοιάζει αρκετά –αλλά ξεπερνά, κατά την ταπεινή μας άποψη– το αντίστοιχο της Αθήνας.


Red Velvet Whoopie pies! | Sokolatomania Sokolatomania\nRed Velvet Whoopie pies, από την Δήμητρα και τον Λευτέρη του foodstates.gr!\nΆλλα ονόματα που έχουν δοθεί σε αυτό το γλυκό είναι black moon, gob, black-and-white, bob, Big Fat Oreo ή “BFO”.\nΣε ένα μπολ ανακατεύουμε όλα τα στερεά υλικά (αλεύρι, κακάο, σόδα, μπέικιν, αλάτι) με ένα σύρμα και τα αφήνουμε στην άκρη.\nΣτο μπολ του μίξερ χτυπάμε το βούτυρο με τις 2 ζάχαρες (καστανή και λευκή) με το εξάρτημα φτερό μέχρι να αφρατέψουν και να γίνει το μείγμα λευκό. Έπειτα προσθέτουμε τα αυγά ένα-ένα και την βανίλια και συνεχίζουμε το χτύπημα για 3 λεπτά μέχρι να ομογενοποιηθούν.\nΣτο γάλα προσθέτουμε το χρώμα, ανακατεύουμε και το ρίχνουμε μέσα στο μείγμα του βουτύρου καθώς χτυπάμε σε χαμηλή ταχύτητα. Σταματάμε το μίξερ, ρίχνουμε όλα τα στερεά υλικά μέσα στον κάδο και ανακατεύουμε με το μίξερ σε χαμηλή ταχύτητα. Μόλις γίνουν μία μάζα τοποθετούμε τον κάδο του μίξερ για μισή ώρα στο ψυγείο.\nΤοποθετούμε λαδόκολλα σε 2 ταψάκια. Βγάζουμε το μείγμα από το ψυγείο και κάνουμε μπαλάκια. (Εγώ χρησιμοποιώ ένα κουτάλι παγωτού ως μεζούρα για να είναι όλα ίδια σε μέγεθος. Μπορείτε να τα ζυγίσετε εάν θέλετε να είναι ίδια σε μέγεθος). Με την βοήθεια ενός κουταλιού της σούπας παίρνουμε ζύμη. Αλευρώνουμε τα χέρια μας (γιατί η ζύμη κολλάει) και κάνουμε μπαλάκια. Τα πατάμε λίγο με το χέρι μας. Τα τοποθετούμε στα ταψιά αφήνοντας αρκετή απόσταση το ένα απότο άλλο διότι θα απλώσουν.\nΨήνουμε σε προθερμασμένο φούρνο στις αντιστάσεις στους 180 βαθμούς για 10-12 λεπτά. Μόλις τα βγάλουμε, τα αφήνουμε να κρυώσουν τελείως και έπειτα τα γεμίζουμε με την γέμιση.\nΣτον κάδο του μίξερ ρίχνουμε όλα τα υλικά της γέμισης (βούτυρο, κρέμα τυρί, άχνη, βανίλια) και τα χτυπάμε σε δυνατή ταχύτητα μέχρι να ομογενοποιηθούν.\nΒάζουμε σε σακούλα κορνέ με στρόγγυλη μύτη και γεμίζουμε τα whoopie pies. Παίρνουμε ένα, βάζουμε στον πάτο του λίγη γέμιση και το καλύπτουμε με ένα άλλο δημιουργώντας ένα ”σάντουιτς”.\nΥπάρχει περίπτωση να χρειαστεί λίγο παραπάνω αλεύρι (έως 1/2 κούπα). Αυτό θα το κρίνετε ανάλογα με το αποτέλεσμα της ζύμης. Μην παρασυρθείτε και ρίχνετε αλεύρι μέχρι να έχετε μια σφιχτή ζύμη που δεν κολλάει στα χέρια, αυτό είναι λάθος και το αποτέλεσμα θα είναι πολύ σκληρά και σφιχτά whoopie pies!


Eagles @ Buccaneers Preview - G2\nΜέσος χρόνος ανάγνωσης: 1.7 λεπτά Stats\nMάχη ανάμεσα σε δυο backup Quarterbacks.\nOι κάτοχοι του Super Bowl, Philadelphia Eagles (1-0) θα πετάξουν στην Florida και πιο συγκεκριμένα στην Tampa για να αντιμετωπίσουν τους Buccaneers (1-0) στο Raymond James Stadium. Και οι δυο ομάδες σημείωσαν τις πρώτες τους νίκες στην πρώτη αγωνιστική, με τους Eagles αφού σήκωσαν το λάβαρο να κερδίζουν τους Atlanta Falcons με 18-12 σε ένα αρκετά κακό παιχνίδι, ενώ οι Bucs έκαναν την μεγάλη έκπληξη και κέρδισαν τους Saints μέσα στην Νέα Ορλεάνη με 48-40!\nΟι Αετοί της Φιλαδέλφεια με κάποιες εξτρά μέρες ξεκούρασης ετοιμάζονται για τους Buccaneers και δεν θέλουν σε καμιά περίπτωση να γίνει αυτό που έπαθαν οι Saints. O Carson Wentz είναι σε καλό δρόμο και πολύ κοντά στην επιστροφή του αλλά για έχει τεθεί εκτός, με τον Nick Foles να είναι ο βασικός QB και σε αυτό το παιχνίδι. Ο Foles στην πρεμιέρα είχε με μετριότατη εμφάνιση με 117 γιάρδες και ένα interception, με την άμυνα και τον RB Jay Ajayi να σώζουν την παρτίδα. Βέβαια αυτή τη φορά θα παίξει με χειρότερη άμυνα όποτε ίσως δούμε ένα καλύτερο match από τον Foles.\nΑπό την άλλη μεριά, οι Πειρατές της Tampa έκαναν το μεγαλύτερο upset της προηγούμενης βδομάδας και σκόραραν 48!! πόντους στους Saints τους οποίους και κέρδισαν στην έδρα τους με έναν μαγικό Ryan Fitzpatrick με 417 γιάρδες και συνολικά πέντε TDs και κανένα ΙΝΤ. Με λίγα λόγια ''FitzMagic''. Οι WRs Mike Evans και DeSean Jackson έκαναν βόλτες στην άμυνα των Saints κάτι το οποίο λογικά δεν θα συμβεί και κόντρα στους Eagles.\nH Front Seven των Eagles είναι μια από τις καλύτερες σε όλο το NFL και στο προηγούμενο παιχνίδι είχε 4 sacks και 13 QB hits στον Μatt Ryan, ενώ ο Fitzpatrick δέχτηκε μόλις δυο χτυπήματα, ναι μεν η offensive line του έκανε καλή δουλειά αλλά και η DL των Saints δεν είναι ίδια με αυτή των Eagles.\nTο πιθανότερο είναι ο Fitzpatrick να τα βρει δύσκολα απέναντι στους DL, Fletcher Cox, Chris Long, Jordan Hicks και τα άλλα παιδιά.\nΟι Buccaneers έχουν να σκεφτούν και τους τραυματισμούς καθώς ο CB, Vernon Hargreaves που αποχώρησε στην πρεμιέρα με πρόβλημα στον ώμο φαίνεται να χάνει όλη την σεζόν, ενώ επίσης και ο άλλος CB, Brent Grimes θα χάσει κάποιες βδομάδες. Αμφίβολοι είναι ο WR DeSean Jackson (ώμος και διάσειση) και ο DE Jason Pierre-Paul (γόνατο). Από τους Eagles πέρα από τον Wentz (γόνατο), ανέτοιμος μοιάζει να είναι και ο WR Αlshon Jeffery (ώμος).\nΦαβορί για το παιχνίδι είναι ξεκάθαρα οι Eagles, τώρα αν έχουμε ''Fitzmagic'' back to back τότε και αν θα μιλάμε για θαύμα. Το πιο πιθανό είναι ο Fitzpatrick να πέσει στα γνωστά του επίπεδα ή και ακόμα χειρότερα να είναι ένα από τα παιχνίδια που πετάει πέντε interceptions. Δεν θα μπορεί να έχει την ίδια άνεση να βλέπει τους WRs όπως στο προηγούμενο match γιατί δεν θα τον αφήνουν οι αμυντικοί των Eagles. Στην περίπτωση που κάνει ξανά μεγάλο παιχνίδι και κοντράρει τους πρωταθλητές είτε κερδίσουν είτε όχι τότε ίσως θα πρέπει να σκεφτούν στην Tampa να συνεχίσουν μαζί του και να αφήσουν τον Jameis Winston όταν επιστρέψει σαν no2 QB.\nΑρκετά πράγματα θα κρίνει αυτό το παιχνίδι όχι μόνο για τους Bucs αλλά και για τους Eagles μιας και ο Foles δεν δείχνει καλά στοιχειά ούτε στην preseason ούτε στην πρεμιέρα. Η πρόβλεψη μου είναι νίκη της Philadelphia σχετικά εύκολα με σκορ 28-16. Δεν νομίζω οι Buccaneers να σκοράρουν τόσους πολλούς πόντους πάλι κόντρα στην άμυνα των Eagles, με τους γηπεδούχους της Tampa να ξανά επιστρέφουν στην πραγματικότητα τους και την ομάδα της Philly να ξεπερνάει το όποιο hangover τους είχε μείνει.\nSeahawks @ Bears MNF Preview - G2\nRams @ Cardinals Recap - G13\nNFL Black Monday 2018 Edition


Cosmetic Herbs -\nΝέα\tΚαλλυντικά βότανα\nΗ κοπή των δερματικών ετικετών είναι η καλύτερη σπιτική θεραπεία. Μπορείτε επίσης να χρησιμοποιήσετε τσιμπιδάκι ή μαχαίρι για την αφαίρεση των δερματικών ετικετών, αν αισθάνεστε γενναίοι και τολμηροί. Αυτή η μέθοδος δεν είναι για τους λιπόψυχους. Ωστόσο, δεν είναι επώδυνη και μπορεί να γίνει σε αποστειρωμένες συνθήκες. Υπάρχουν [...]\nΤο να φτιάξετε τη δική σας μάσκα προσώπου είναι εφικτό, αν και μπορεί να είναι απογοητευτικό. Μπορεί να είναι εξαντλητικό να αγοράζετε προϊόντα περιποίησης της επιδερμίδας από γνωστές μάρκες. Θα σας ενδιέφερε να γνωρίζετε ποιες χημικές ουσίες είναι επιβλαβείς για το δέρμα σας, δεδομένου ότι όλες οι χημικές ουσίες που χρησιμοποιούνται για τη δημιουργία αυτών των προϊόντων ομορφιάς, όπως τα parabens [...]\nΟι χρήσεις της ρίγανης και του αιθέριου ελαίου ρίγανης είναι συνήθως πολλές. Είτε πρόκειται για την καταπολέμηση της διάρροιας, του εντερικού καυσίμου, το έλαιο ρίγανης μπορεί επίσης να καταπολεμήσει τα τσιμπήματα μελισσών και αρκετά δαγκώματα φιδιών. Ορισμένες κριτικές το έχουν επίσης προτείνει ως θεραπεία για την πιτυρίδα και τα δερματικά προβλήματα. Οφέλη Τα πλεονεκτήματα της ρίγανης έχουν [...]\nΜπορείτε να δημιουργήσετε τις δικές σας μάσκες προσώπου αν γνωρίζετε τα οφέλη ορισμένων συστατικών. Μπορείτε να αναμείξετε και να συνδυάσετε μια ποικιλία συστατικών από το σπίτι σας. Μπορείτε να γίνετε γρήγορα ειδικός στη δημιουργία των δικών σας συνταγών για μάσκες προσώπου βάζοντας λίγη προσπάθεια. Παραδόξως, πολλές από τις [...]\nΦωτογραφία από Ake Ngiamsanguan στο iStock\nΠώς να αποκτήσετε φυσική ομορφιά;\nΜπορεί να είναι δύσκολο να διακρίνει κανείς μεταξύ καλών και κακών πρόσθετων, όταν η βιομηχανία φυσικής ομορφιάς εστιάζει στην ανάγκη για καθαρότερα, πιο υγιεινά προϊόντα. Τα προϊόντα ομορφιάς περιέχουν πλέον ισχυρά πρόσθετα για την περιποίηση της επιδερμίδας. Βιταμίνη C Είναι το πιο γνωστό αντιοξειδωτικό. Μπορεί να χρησιμοποιηθεί τοπικά ή σε μορφή χαπιού. [...]\nΑκμή, κανείς δεν θέλει ποτέ να την ανακαλύψει στο πρόσωπό του/της ή κάπου αλλού. Και το ζήτημα του αν θα επιμείνετε στα ξεπερασμένα σας φάρμακα για την ακμή ή ακόμα και να δοκιμάσετε κάποια φυσική θεραπεία για την ακμή θα μπορούσε να είναι μια αγχωτική συζήτηση. Ας ξεκινήσουμε Υπάρχουν πολλά άτομα που κάνουν [...]\nΠώς να μεγαλώσετε τα μαλλιά σας γρηγορότερα;\nΗ υγιής ανάπτυξη των μαλλιών είναι επιθυμητή σε όλο το συμβούλιο και τα περισσότερα άτομα αναζητούν μυστικά σχετικά με το πώς να μεγαλώνουν τα μαλλιά πιο γρήγορα. Η διατροφή είναι η απάντηση στο ερώτημα που πλανάται αλλά δεν το σκέφτονται πολλοί. Διατροφικός παράγοντας Χωρίς σωστή διατροφή, δεν μπορείτε να περιμένετε να έχετε γρήγορη [...]\nΜπορούν οι μάσκες μελιού να ενισχύσουν τη φυσική μου γοητεία;\nΤο μέλι είναι κάτι που μπορούμε να ανεχτούμε, οπότε είναι σημαντικό να είμαστε ευγνώμονες για την παραγωγή μελιού. Πρόκειται για ένα γλυκαντικό, φυσικό προϊόν που χρησιμοποιούμε ως τροφή. Οι μάσκες μελιού από σπιτικό μέλι είναι ένας πολύ καλός τρόπος για να ενισχύσετε τη φυσική ομορφιά του δέρματός σας. Το μέλι έχει αποδειχθεί ότι είναι [...]\nΥπάρχουν γεγονότα σχετικά με τα αντικαταθλιπτικά που πρέπει να γνωρίζετε;\nΤι πρέπει να γνωρίζετε για τις ουλές ακμής;\nΠοιοι είναι οι κίνδυνοι της εφηβικής κατάθλιψης;\nΕίμαι καταθλιπτικός αν έχω δυσθυμία;


Για κάποιους, δεν είναι Χριστούγεννα, είναι απλά μια μέρα! - LoveLetters\nHome Featured Για κάποιους, δεν είναι Χριστούγεννα, είναι απλά μια μέρα!\nNow reading: Για κάποιους, δεν είναι Χριστούγεννα, είναι απλά μια μέρα!\nΕίναι αυτοί που έχουν μάθει όταν κοιτάζουν γύρω τους να μην βλέπουν λαμπάκια και στολίδια, αλλά να βλέπουν ανθρώπους. Είναι οι άνθρωποι που είναι εκεί έξω για σένα, που θα δώσουν τον καλύτερο τους εαυτό όταν τους χρειαστείς. Είναι οι άνθρωποι που έχουν φιλότιμο, που θα σε βοηθήσουν, που θα σε ακούσουν, που θα σου απαλύνουν τον πόνο, που θα σου χαμογελάσουν για να νιώσεις καλύτερα. Που μάθανε να παλεύουν, που η προσπάθεια έχει γίνει μοίρα τους και πεπρωμένο.\nPingback: Για κάποιους, δεν είναι Χριστούγεννα, είναι απλά μια μέρα! – Hairt.gr\nPingback: Για κάποιους, δεν είναι Χριστούγεννα, είναι απλά μια μέρα!\nPingback: Για κάποιους, δεν είναι Χριστούγεννα, είναι απλά μια μέρα


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Η συγκλονιστική ιστορία των πρωτοετών Ευέλπιδων του 1940\nΗ συγκλονιστική ιστορία των πρωτοετών Ευέλπιδων του 1940\nΗ συγκλονιστική ιστορία των πρωτοετών Ευέλπιδων του 1940 που έγιναν πολεμιστές μέσα σε λίγους μήνες. Μία αληθινή ιστορία την οποία δεν την γνωρίζουν οι περισσότεροι Έλληνες. Την διηγείται ο γιός ενός απ΄ αυτούς, ο Γιώργος Τσιτσιλιάνος, απόστρατος της ΠΑ.\nΓράφει ο Γιώργος Τσιτσιλιάνος\nΣτις 2/10/1940 εισήχθησαν στην σχολή Ευελπίδων οι πρωτοετής ευέλπιδες. Στις 28/10/1940 που κηρύχτηκε ο πόλεμος , οι Ευέλπιδες της 2ης και 3ης τάξης , ονομάστηκαν ανθυπασπιστές και ανθυπολοχαγοί αντίστοιχα και αναχώρησαν στο μέτωπο. Στη σχολή παρέμειναν οι 300 της 1ης τάξης για την εκπαίδευσή τους . Η εισβολή των Γερμανών στις 6 Απριλίου 1941 , βρίσκει τους Ευέλπιδες της 1ης τάξης να εκπαιδεύονται εντατικά. Μέσα στην σύγχυση που επικρατούσε από την κατάρρευση του μετώπου και την προέλαση των Γερμανών , η σχολή Ευελπίδων έχει ξεχαστεί και στερείται διαταγών. Οι ευέλπιδες ζητούν να συγκροτήσουν ένα λόχο και να μεταβούν στις Θερμοπύλες να αντισταθούν κατά των Γερμανών αλλά το αίτημά τους δεν εγκρίνεται από την ηγεσία.\nΣτις 23/4/1941 ο διοικητής της σχολής τους ενημερώνει για την τροπή του πολέμου, καθώς και για την επικείμενη είσοδο των Γερμανών στην Αθήνα. Τους ανακοινώνει επίσης ότι η πρόθεση της Ανωτέρας Διοίκησης Αθηνών ( ΑΣΔΑ) είναι να χρησιμοποιηθούν για την τήρηση της τάξης στην Αθήνα και τους θέτει το ερώτημα :\n«Εάν σας διατάξω να εξέλθετε στην πόλη και να επιβάλετε την τάξη σε περίπτωση που αυτή διασαλευθεί θα το πράξετε;»\nΗ απάντηση ήταν ένα βροντερό ‘ΟΧΙ’ και κατόπιν αυτού ο διοικητής διέταξε την προφυλάκιση μερικών εξ αυτών που τους θεώρησε υπαίτιους. Η διαταγή του διοικητή όχι μόνο δεν εκτελείται αλλά αποφασίζουν μόνοι τους την διαφυγή τους στην Κρήτη όπου θα συνεχιζόταν ο πόλεμος.. Ο Διοικητής της ΑΣΔΑ , που πληροφορείται την στάση των 300 ευέλπιδων της 1ης τάξης στέλνει τον επιτελάρχη του να ματαιώσει την απόφαση τους για την διαφυγή τους στη Κρήτη.\nΟ επιτελάρχης, συνταγματάρχης Πετζόπουλος, συγκεντρώνει τους Ευέλπιδες και προσπαθεί να τους μεταπείσει.\n«Τι σκοπεύετε να κάνετε ;» ρωτά ο επιτελάρχης\n«Να πάμε στην Κρήτη»\n«Τρελοί Είστε; Πως θα πάτε; Με τι μέσα ;»\n«Με ότι βρούμε»\nΟ επιτελάρχης προσπαθεί να τους εξηγήσει ότι είναι αδύνατον να περάσουν την θάλασσα ζωντανοί αφού είναι στην κυριαρχία των Γερμανών και να φθάσουν στην Κρήτη. Οι ευέλπιδες είναι ανένδοτοι. Οι νεοσσοί της 1ης τάξης σε ηλικία μόλις 18-19 χρονών έχουν αποφασίσει να συνεχίσουν τον πόλεμο στην Κρήτη και η απόφασή τους παίρνει μορφή στάσης. Ο υπολοχαγός Νικόλαος Λυγιδάκης παίρνει το μέρος των πρωτοετών. Καταλήφθηκε το στρατόπεδο από τους στασιαστές ευέλπιδες, εγκαταστάθηκε ένοπλη φρουρά στις πύλες και άρχισε η άμεση προετοιμασία αναχώρησης για την Κρήτη.\nΤο ίδιο βράδυ ομάδες ευέλπιδων βγαίνουν στους δρόμους και επιτάσσουν όποιο αυτοκίνητο βρίσκουν. Συγκεντρώνουν 20 αυτοκίνητα που δεν ήταν αρκετά. Τότε τηλεφωνούν στον ερυθρό σταυρό να σταλούν στην σχολή όλα τα διαθέσιμα αυτοκίνητα για την μεταφορά των μαθητών στα νοσοκομεία που είχαν πάθει δήθεν ομαδική τροφική δηλητηρίαση. (Το θυμάμαι μου το έλεγε ο πατέρας μου). Όταν τα αυτοκίνητα φτάνουν στην σχολή τα επιτάσσουν. Παραλαμβάνουν την σημαία της σχολής και τον οπλισμό τους και ξεκινούν την νύχτα της 24ης Απριλίου για την Πελοπόννησο πλαισιωμένοι από κάποιους αξιωματικούς που θέλησαν να πάνε μαζί τους. Στην περιοχή Χιλιμοδίου Νεμέας η φάλαγγα προσβάλλεται από την Γερμανική Αεροπορία ευτυχώς χωρίς απώλειες. Μετά από πολλές αεροπορικές επιθέσεις καθ’ οδών αλλά και επιθέσεις δικών μας τμημάτων που προσπάθησαν να τους σταματήσουν … , το απόγευμα της 26 Απριλίου φθάνουν στην Τάραψα του Γυθείου. Οι κάτοικοι , που από τα κίτρινα των στολών (χακί στολές υπηρεσίας) καταλαβαίνουν ότι είναι οι μαθητές της Σχολής Ευελπίδων, βγαίνουν στους δρόμους και προσφέρουν ότι μπορούν σ’ συτά τα παιδιά που δεν εννοούν να το βάλουν κάτω.\nΕκεί επιβιβάζονται σε κάποια καΐκια και την ίδια νύχτα ξεκινούν για την Κρήτη. Αναγκάστηκαν να σταματήσουν προσωρινά στα Κύθηρα λόγω των αεροπορικών επιθέσεων. Τελικά φθάνουν στο Κολυμβάρι στις 29 Απριλίου και στρατοπεδεύουν στο μοναστήρι της Παναγίας Οδηγήτριας Γωνιάς.\nΤο πρωί της 20ης Μάιου ο ουρανός γεμίζει με Γερμανούς αλεξιπτωτιστές που τα βαριά τους γιούνγκερς αδειάζουν στο νησί.! Οι ευέλπιδες βρίσκονται στο Κολυμβάρι και εναντίον τους κινείται ένα τμήμα αλεξιπτωτιστών που θεωρούνται από τους καλύτερους πολεμιστές. Ολόκληρη την ημέρα διεξάγεται σκληρή μάχη. Από τα 5 οπλοπολυβόλα μόνο το ένα λειτουργεί. Ο αγώνας συνεχίζεται τα πυρομαχικά τελείωσαν και ο αγώνας φθάνει σώμα με σώμα.. Ο εύελπις Νικόλαος Ιατρούλης θα σκοτωθεί. Μέχρι το βράδυ οι ευέλπιδες έχουν περικυκλωθεί και έχουν σκοτωθεί αν θυμάμαι καλά 5, με πάρα πολλούς τραυματίες. Ο διοικητής του λόχου με την βοήθεια των κατοίκων της περιοχής κατορθώνει να περάσει τους ευέλπιδες μέσα από τις γραμμές των Γερμανών με κίνηση προς τα λευκά όρη. Νυκτερινές ώρες φθάνουν στα Δελιανά. Φθάνουν τα ξημερώματα στο Σεμπρώνα όπου εκεί οι κάτοικοι τους έδωσαν κάτι να φάνε μετά από δύο ημέρες νηστεία. Το βράδυ της 22/4/41 , ξεκινούν την νύχτα και φθάνουν στην Θέρισο και μετά πάντα περπατώντας την νύχτα φθάνουν στην Δράκοντα και στην συνέχεια στα Σφακιά. Εκεί ο διοικητής τους συγκέντρωσε και τους ενημερώνει ότι σύμφωνα με την εντολή της κυβέρνησης η σχολή διαλύεται και ο καθένας να κοιτάξει την επιβίωσή του για να βοηθήσουν τον αγώνα από άλλο μετερίζι , δεδομένου ότι ουσιαστικά ήταν άοπλοι αφού τα πυρομαχικά τους είχαν εξαντληθεί. Συγκεκριμένα τους είπε :\n« Ελπίδες του Έθνους, ατενίσατε προς την ελευθερία της φυλής μας. Έχετε πεποίθησιν δι’ αυτήν. Η 29 Μαΐου, ημέρα αποφράς δια δεύτερη φορά, κρίνει την τύχη της Πατρίδος μας. Ελπίδες του Έθνους, την ημέρα ταύτην διαλύεσθε εις τον ακρογωνιαίον λίθον της Ελλάδος , τα Σφακιά της Κρήτης, της Πατρίδος μας μη υπαρχούσης ελευθέρας. Σε σας έλαχε ο κλήρος να διεκδικήσετε την ελευθερία μας μέχρι της τελευταίας σπιθαμής της Ελληνικής γης. Σας εύχομαι να είστε εσείς οι ελευθερωτές της Πατρίδος. Ελπίδες του Έθνους προσοχή ! Ατενίσατε προς την ελευθερία της Πατρίδος. Τους ζυγούς λύσατε Μαρς !»\nΚαι αυτό έγινε από όλα τα παιδιά !\nΚάποιοι σκοτώθηκαν, κάποιοι κατόρθωσαν από την Κρήτη να διαφύγουν στην Αίγυπτο, άλλοι επέστρεψαν μετά από μεγάλη ταλαιπωρία πίσω και στην συνέχεια οργανώθηκαν σε διάφορες αντιστασιακές ομάδες. Πολλοί από αυτούς μετά από μεγάλη περιπέτεια κατάφεραν μέσω Τουρκίας, Παλαιστίνης να καταφύγουν στην Αίγυπτο όπου είχε μεταφερθεί και η επίσημη κυβέρνηση της Ελλάδας. (Ο πατέρας μου τρεις φορές προσπάθησε να διαφύγει αλλά τους είχαν στήσει καρτέρι ,τελικά διέφυγε με την τέταρτη προσπάθεια). Στην Αίγυπτο δημιουργήθηκε ο ιερός λόχος με διοικητή τον συνταγματάρχη Τσιγάντε. Οι ονομαζόμενοι «ιερολοχίτες» στη συνέχεια με καταδρομικές επιδρομές ελευθέρωσαν τα νησιά μας στο Αιγαίο ( με αυτούς ήταν και ο πατέρας μου ) .\nΠολλοί από αυτούς, οι ονομαζόμενοι «Ριμινίτες» έφθασαν μέχρι το Ρίμινη όπου πολέμησαν τους Γερμανούς.\nΣυμπληρωματικά να αναφέρουμε και τα παρακάτω:\nΟι Ευέλπιδες, αφού έκρυψαν σε ασφαλές μέρος στην Κρήτη τη Σημαία της Σχολής, διαλύθηκαν. Αλλά αν ο πόλεμος είχε τελειώσει για τη Σχολή ως σύνολο στα οροπέδιο των Σφακιών, οι Ευέλπιδες χωρισμένοι εξακολούθησαν τον αγώνα. Μερικοί διέφυγαν στη Μέση ‘Ανατολή, άλλοι παρέμειναν στην Κρήτη και πλαισίωσαν τις ανταρτικές ομάδες κατά των Γερμανών, οι περισσότεροι δε αφού επέστρεψαν στα Χανιά συνελήφθηκαν αιχμάλωτοι από τους Γερμανούς, πού τους μετέφεραν στον Πειραιά. Εκεί τους επισκέφθηκε εκπρόσωπος της Γερμανικής Στρατιωτικής Διοικήσεως, πού τους ανακοίνωσε ότι ο πόλεμος έληξε γι αυτούς και τους άφησε ελεύθερους. Οι Ευέλπιδες συντεταγμένοι πήγαν σε παρακείμενο οικόπεδο και αφού έψαλαν τον Εθνικό Ύμνο και τον Ύμνο του Ευέλπιδος διαλύθηκαν.\nΤον ‘Οκτώβριο του 1945, μετά την απελευθέρωση της χώρας, ή Σημαία της Σχολής μεταφέρθηκε από την Κρήτη στην Αθήνα και παραδόθηκε με πρωτόκολλο στο Πολεμικό Μουσείο. Με Β.Δ. η Σημαία της Σχολής των Ευελπίδων τιμήθηκε με τον Πολεμικό Σταυρό Α’ τάξεως και τον Ταξιάρχη του Αριστείου Ανδρείας.\nΗ διαφυγή των ευέλπιδων από την Αθήνα για Κρήτη σχολιάσθηκε τότε από τους ξένους ραδιοσταθμούς.\nTo B.B.C. στην εκπομπή της 30.4.41, ώρα 09.15, ανέφερε τα έξης: «Τους μαχητάς της Κρήτης ήλθον να ενισχύσουν και 300 Ευέλπιδες με τους ‘Αξιωματικούς των, οι όποιοι μετά ένδοξον πορείαν μέσω Πελοποννήσου και εις πείσμα των Γερμανών, οι όποιοι επεδίωξαν (χωρίς να το επιτύχουν) την καταστροφήν των, κατέχουν από σήμερα θέσιν εις τας επάλξεις του Φρουρίου Κρήτης.»\nΑνάλογη ήταν και ή εκπομπή της Μόσχας της 2.5.41 (ώρα 10.20) : «Ή ψυχή των ηρώων της αρχαίας ‘Ελλάδας δεν έλειψε κι από τους σύγχρονους Έλληνες. Μετά την ‘Αλβανία και τα οχυρά, ή Κρήτη θα δώση το τελευταίο χτύπημα εις τους Ναζήδες τον Χίτλερ. Τα παλληκάρια της, εκείνα που φθάνουν καθημερινά από την ‘Ελλάδα στην Κρήτη, θα πολεμήσουν αποφασιστικά αν ο Χίτλερ τολμήση να κτυπήση εκεί…300 Ευέλπιδες πέρασαν από την ‘Ελλάδα στην Κρήτη με την απόφαση να θυσιαστούν, αλλά να μην αφήσουν να περάση ο εχθρός στη στερνή ελεύθερη γη….»\nΟμοίως ο πρεσβευτής της ‘Ελλάδας, στο Λονδίνο Δ. Κακλαμάνος προέβη την 1η Μαΐου 1941 και ώρα 21.15 στο κατωτέρω ραδιοφωνικό σχόλιο : «Οι ήρωες των Θερμοπυλών, Μαραθώνας και Σαλαμίνος δεν ήτο δυνατόν να μείνουν και σήμερον χωρίς μιμητός, αντάξιους απογόνους. Το παράδειγμα των 300 Ευελπίδων πού παρά την αντίδρασιν της διοικήσεως των έφυγαν σαν πουλιά από το κλουβί των, μαζί με την ένδοξη σημαία των για την Κρήτη και έφθασαν τώρα σίγουρα εκεί για να συμβάλουν με τις δυνάμεις των στην άμυνα της νήσου, θα πείση ασφαλώς τον Χίτλερ πώς αν ποτέ τολμήση ως εκεί, αϊ όρδαί του θα συντριβούν, όπως και του Ξέρξου, από την αλύγιστη δύναμη των νεωτέρων ‘Ελλήνων. Γιατί σαν τους αδάμαστους 300 Ευέλπιδες έχει πολλούς, έχει χιλιάδες το φρούριο της Κρήτης, νέους, γέρους, γυναίκες, παιδιά, μυριάδες ολόκληρες, πού θα αποδείξουν, όπως και στον γκάγκστερ συνεταίρο του στα βουνά της Ηπείρου και στον ίδιο ακόμη χθες στα οχυρά της Μακεδονίας, πώς οι νέοι Έλληνες γνωρίζουν το ίδιο όπως και οι αρχαίοι πρόγονοι των να δημιουργούν στους βαρβάρους επιδρομείς Μαραθώνες, Σαλαμίνες, Πλαταιές.»\nΕτικέτες Β' ΠΑΓΚΟΣΜΙΟΣ ΠΟΛΕΜΟΣ, ΙΣΤΟΡΙΚΑ ΘΕΜΑΤΑ, ΚΡΗΤΗ, ΣΤΡΑΤΙΩΤΙΚΑ ΘΕΜΑΤΑ


Το κακό ταμείο, που δεν είναι και τόσο κακό. Δηλαδή …καλό είναι - Γνώμες | News 24/7\nΤο κακό ταμείο, που δεν είναι και τόσο κακό. Δηλαδή …καλό είναι\nΤο δυσαναπλήρωτο κενό του “θηλυκού Χίτλερ” καλύφθηκε σχετικά εύκολα λόγω της στάσης του ΔΝΤ. Έλα όμως που όλα τα ωραία τελειώνουν γρήγορα\n03 Μαρτίου 2016 06:37\nΜετά την κατάρρευση του αντιμνημονιακού θρύλου για τον “θηλυκό Χίτλερ” που προκάλεσαν οι φιλελληνικές δηλώσεις της Μέρκελ, το Διεθνές Νομισματικό Ταμείο είναι ο νέος “κακός” στο κάδρο. Και είναι πολύ “κακός” εδώ που τα λέμε καθώς απαιτεί πολλά και σκληρότερα μέτρα από μια κοινωνία στα όριά της. Το πιο κακό όμως που κάνει, είναι ότι δίνει άλλοθι σε όσους πολεμούν τη διαπραγμάτευση, ώστε να ξεσπαθώσουν.\nΕιδικότερα το ταμείο, ζητά πρόσθετα μέτρα ύψους 4-5% του ΑΕΠ για την ερχόμενη διετία, την ώρα που Ελλάδα και “ευρωπαϊκή τρόικα” βρίσκονται κοντά σε συμφωνία για μέτρα 1,7-1,8%. Ζητά επίσης άμεση εφαρμογή των αλλαγών στο ασφαλιστικό. Η διαφορά είναι χαώδης και δεδομένου ότι το ταμείο δεν συμμετέχει στην παρούσα φάση στο τρίτο ελληνικό πρόγραμμα, μοιάζει εξοργιστικό. Έκανε ακόμη και τον Ευκλείδη Τσακαλώτο να αναρωτηθεί.\nΗ άποψή άλλωστε που εκφράζει τώρα ο Τόμσεν περί δραματικής επιδείνωσης της Ελληνικής οικονομίας στο μεσοδιάστημα από όταν συμφωνήθηκε το δημοσιονομικό κενό, δεν είναι δημοφιλής μεταξύ των άλλων δανειστών που δηλώνουν χαρακτηριστικά ότι “μετακινεί διαρκώς τα γκολπόστ”. Την άποψη του δεν φαίνεται να συμμερίζονται ούτε οι ΗΠΑ που υποδεικνύουν την αντίθεσή τους, προτρέποντας προς γρήγορη ολοκλήρωση της συμφωνίας με τον δικό τους διακριτικό τρόπο.\nΤο ταμείο βέβαια δεν νοιάζεται για πολιτική διαχείριση. Δεν βιάζεται όπως οι Ευρωπαίοι, οι οποίοι θέλουν να κλείσουν το θέμα για να επικεντρωθούν στο προσφυγικό. Μοιραία τα δύο ζητήματα έγιναν αλληλένδετα, παρά τις διαβεβαιώσεις περί του αντιθέτου. Το ταμείο δεν αναζητά μια χρονική μετάθεση του προβλήματος, σε αντίθεση με τους ευρωπαίους που έχουν δείξει μεγάλη έφεση σ’ αυτό κατά τα προηγούμενα χρόνια. Όλ’ αυτά ίσως εξηγούν εν μέρει τη στάση του ταμείου. Αλλά δεν είναι μόνο αυτά.\nΗ αλλοπρόσαλλη στάση της Ελληνικής Κυβέρνησης πέρσι το καλοκαίρι έχει φυσικά και τις επιπτώσεις της. Η Ελλάδα άφησε απλήρωτο το ταμείο βάσει κάποιας άγνωστης στρατηγικής για να τακτοποιήσει το λογαριασμό λίγες εβδομάδες αργότερα. Το αποτέλεσμα ήταν να αποχωρήσει το ΔΝΤ και η εμπιστοσύνη φυσικά να κλονιστεί.\nΧωρίς το ΔΝΤ βεβαίως, η κατάσταση μοιάζει να είναι λίγο πιο βολική και ο νέος αστικός μύθος δεν άργησε να ανθίσει. Οι Ευρωπαϊκοί Θεσμοί θα αγοράσουν το χρέος από το ΔΝΤ και ούτε γάτα ούτε ζημιά. Μετά βέβαια δεν θα έχουμε “κακό”, αλλά μέχρι τότε όλο και κάτι θα βρεθεί. Το αφήγημα μοιάζει “δεμένο” αλλά έχει πραγματικά λίγες ελπίδες να υλοποιηθεί.\nΗ Ελλάδα χρωστά 18 δις. ευρώ στο ταμείο και επιπλέον το ΔΝΤ διατηρεί ενεργό ρόλο στην αξιολόγηση. Θα συνεχίσει να το κάνει μέχρι να αποπληρωθεί. Εδώ δεν δέχεται ούτε το κούρεμα που ισχύει για τους άλλους, θα χάσει τα λεφτά του;\nΓια να αγοραστεί όμως το χρέος, θα πρέπει και πάλι οι Ευρωπαίοι ηγέτες να σπαταλήσουν λίγο ακόμη από το πολιτικό τους κεφάλαιο. Ούτε καν η Μέρκελ μοιάζει να έχει χώρο να κάνει κάτι τέτοιο. Για τους λοιπούς συγγενείς; Ούτε λόγος. Εδώ ο Σλοβένος θέλει να μας κάνει Ιφιγένεια.\nΕπιπλέον, τα θεσμικά όργανα της Ευρώπης, μοιάζουν να αισθάνονται πιο άνετα με την παρουσία του ταμείου. Δικαιολογούν άλλωστε και οι ηγέτες ευκολότερα, τις σχετικές με την Ελλάδα αποφάσεις στους πολίτες τους. Υπό κάποιες ερμηνείες, το ίδιο το καταστατικό του Μηχανισμού σταθερότητας -ο οποίος δίνει πλέον τα χρήματα- προβλέπει αν δεν προϋποθέτει και την υποβολή ανάλογου αιτήματος και στο ΔΝΤ.\nΔεδομένων των επερχόμενων υποχρεώσεων της χώρας (1,8 δισ. ευρώ απαιτούνται τον Μάρτιο) η κατάσταση αρχίζει να γίνεται ξανά ασφυκτική. Όσο όμως ο εχθρός είναι υπαρκτός, διάφοροι στην Κυβέρνηση βγάζουν τα απωθημένα τους ξιφουλκώντας κατά του ΔΝΤ με πρόθεση να κρύψουν την δική τους ανεπάρκεια και απραξία. Είναι δυσνόητο βέβαια για ποιό λόγο η καθυστέρηση στην αξιολόγηση καθυστερεί άλλες -άσχετες- κυβερνητικές ενέργειες. Σε κάθε περίπτωση πάντως οι δηλώσεις των στελεχών της Κυβέρνησης και κυρίως η περιρρέουσα ατμόσφαιρα, δείχνουν ότι το νομισματικό ταμείο είναι ανεπιθύμητο.\nΚαθώς όμως όλοι τονίζουν την ανάγκη να κλείσει η συμφωνία το συντομότερο δυνατό, αυτός ο εχθρός δεν θα “κρατήσει” για πολύ. Μια τόσο μεγάλη αλλαγή στο σχεδιασμό, που θα περιλαμβάνει αγορά χρέους και τροποποίηση του καταστατικού διάφορων θεσμικών οργάνων, δεν είναι και το ευκολότερο πράγμα στον κόσμο. Μάλλον θα πορευτούμε με τον γνωστό τρόπο. Με το ταμείο, έστω και αν βάλει λίγο νερό στο κρασί του υπό το βάρος των Ευρωπαϊκών πιέσεων και των “συστάσεων” του αμερικανικού παράγοντα. Αφού λοιπόν τα πράγματα είναι λίγο πολύ προδιαγεγραμμένα, για ποιό λόγο να χαλάμε τις καρδιές μας;


Νέα Προσέγγιση & Οδηγίες Ε.Ε. | TEE\nΗ έννοια της νέας προσέγγισης\nΗ ενιαία αγορά είναι ένα από τα μεγάλα επιτεύγματα της εποχής μας. Ο οικονομικός αυτός χώρος, στον οποίο προϊόντα, υπηρεσίες, κεφάλαιο και εργασία μπορούν να κυκλοφορούν ελεύθερα, αποτελεί θεμέλιο ευημερίας στην Ευρωπαϊκή Ένωση.\nΗ ελεύθερη κυκλοφορία των προϊόντων αποτελεί τον ακρογωνιαίο λίθο της ενιαίας αγοράς. Οι μηχανισμοί που εφαρμόζονται για την επίτευξη του σκοπού αυτού, βασίζονται στην πρόληψη νέων εμποδίων στο εμπόριο, στην αμοιβαία αναγνώριση και στην τεχνική εναρμόνιση. Νέα εμπόδια στο εμπόριο, τα οποία προκύπτουν από την έγκριση αποκλινόντων εθνικών τεχνικών προτύπων και κανονισμών, μπορούν να προλαμβάνονται μέσω διαδικασίας που θεσπίζεται δυνάμει της οδηγίας 98/34/ΕΚ.\nΟι οδηγίες νέας προσέγγισης είναι οδηγίες πλήρους εναρμόνισης: οι διατάξεις των οδηγιών αυτών προηγούνται όλων των αντιστοίχων εθνικών διατάξεων.\nΟι οδηγίες νέας προσέγγισης απευθύνονται στα κράτη μέλη, τα οποία έχουν υποχρέωση να τις ενσωματώσουν στο εθνικό τους δίκαιο, αναλόγως.\nΟι εθνικές νομοθετικές, κανονιστικές ή διοικητικές διατάξεις, οι οποίες ενσωματώνουν την οδηγία στο εσωτερικό δίκαιο, πρέπει να περιέχουν αναφορά στην εν λόγω οδηγία ή πρέπει να συνοδεύονται από τέτοιου είδους αναφορά κατά την επίσημη δημοσίευσή τους.\nΕθνικές νομοθετικές, κανονιστικές ή διοικητικές διατάξεις, οι οποίες εγκρίνονται και δημοσιεύονται προκειμένου να ενσω΅ατώσουν στο εσωτερικό δίκαιο οδηγία, πρέπει να ανακοινώνονται στην Επιτροπή.\nΟι οδηγίες νέας προσέγγισης ισχύουν για προϊόντα, τα οποία προορίζονται να διατεθούν ή να τεθούν σε λειτουργία στην κοινοτική αγορά για πρώτη φορά. Κατά συνέπεια, οι οδηγίες ισχύουν για νέα προϊόντα που κατασκευάζονται στα κράτη μέλη και για νέα, καθώς και χρησιμοποιημένα και μεταχειρισμένα προϊόντα, που έχουν εισαχθεί από τρίτες χώρες.\nΗ έννοια του προϊόντος διαφέρει μεταξύ οδηγιών νέας προσέγγισης και είναι ευθύνη του κατασκευαστή να επαληθεύει κατά πόσον το προϊόν του εντάσσεται στο πεδίο εφαρμογής μίας ή περισσοτέρων οδηγιών.\nΠροϊόντα που έχουν υποστεί σημαντικές αλλαγές μπορεί να θεωρηθούν ως νέα προϊόντα, τα οποία πρέπει να συμμορφώνονται με τις διατάξεις των εφαρμοστέων οδηγιών, όταν διατίθενται στην κοινοτική αγορά ή τίθενται σε λειτουργία. Αυτό πρέπεi να εκτιμάται σε ατομική βάση, εκτός εάν υπάρχει διαφορετική πρόβλεψη.\nΠροϊόντα, τα οποία έχουν επισκευασθεί χωρίς να αλλάξει η αρχική επίδοση, ο προορισμός ή/και ο τύπος, δεν υποβάλλονται σε εκτίμηση συμμόρφωσης σύμφωνα με τις οδηγίες νέας προσέγγισης.\nΠροϊόντα που προορίζονται ειδικά ή αποκλειστικά για στρατιωτικούς ή για αστυνομικούς σκοπούς εξαιρούνται ρητά από το πεδίο εφαρμογής ορισμένων οδηγιών νέας προσέγγισης. Για τις άλλες οδηγίες, τα κράτη μέλη, υπό ορισμένες προϋποθέσεις, δύνανται να εξαιρούν από το πεδίο εφαρμογής τους σύμφωνα με το άρθρο 296 της συνθήκης ΕΚ, προϊόντα τα οποία προορίζονται ειδικά για στρατιωτικούς σκοπούς.\nΟι περισσότερες οδηγίες νέας προσέγγισης προβλέπουν μεταβατική περίοδο.\nΤα κράτη μέλη υποχρεούνται να επιτρέπουν στην αγορά τους, μέχρι το τέλος της μεταβατικής περιόδου, προϊόντα τα οποία έχουν σχεδιαστεί και κατασκευαστεί σύμφωνα με το εθνικό τους σύστημα. Κατά συνέπεια, ο κατασκευαστής έχει την επιλογή, καθ΄όλο το διάστημα της μεταβατικής περιόδου, είτε να εφαρμόζει το εθνικό σύστημα είτε την οδηγία.\nΚατά τη διάρκεια της μεταβατικής περιόδου, προϊόντα που συμμορφώνονται προς όλες τις εφαρμοστέες οδηγίες μπορούν να διατίθενται στην κοινοτική αγορά και να τίθενται σε λειτουργία σε οποιοδήποτε κράτος μέλος. Προϊόντα που κατασκευάζονται σύμφωνα με εθνικούς κανονισμούς ή με μη υποχρεωτικές τεχνικές προδιαγραφές μετακινούνται ελεύθερα σύμφωνα με τις αρχές που προβλέπονται στα άρθρα 28 και 30 της συνθήκης ΕΚ.42\nΣτο τέλος της μεταβατικής περιόδου, ισχύει η οδηγία και αποκλείονται τυχόν εθνικοί κανόνες που καλύπτουν το ίδιο προϊόν ή τις ίδιες βασικές απαιτήσεις. Κατά συνέπεια, μόνον προϊόντα που συμμορφώνονται προς την εφαρμοστέα οδηγία μπορούν να διατίθενται στην κοινοτική αγορά και να τίθενται σε λειτουργία μετά την μεταβατική περίοδο.\nΠερισσότερες πληροφορίες στη διεύθυνση: http://www.newapproach.org/\nΤα εναρμονισμένα πρότυπα είναι ευρωπαϊκά πρότυπα, τα οποία εγκρίνονται από ευρωπαϊκούς οργανισμούς τυποποίησης, καταρτίζονται σύμφωνα προς τις γενικές κατευθυντήριες γραμμές που συμφωνούνται μεταξύ της Επιτροπής και των ευρωπαϊκών οργανισμών τυποποίησης και ακολουθούν εντολή που εκδίδεται από την Επιτροπή κατόπιν διαβουλεύσεως με τα κράτη μέλη.\nTα εναρμονισμένα πρότυπα κατά την έννοια της νέας προσέγγισης θεωρούνται ότι υπάρχουν, όταν οι ευρωπαϊκοί οργανισμοί τυποποίησης τυπικά υποβάλλουν στην Επιτροπή τα ευρωπαϊκά πρότυπα, τα οποία έχουν καταρτισθεί ή καθοριστεί σε συμμόρφωση προς την εντολή.\nΣυνοπτικός κατάλογος εναρμονισμένων προτύπων: http://ec.europa.eu/growth/single-market/european-standards/harmonised-standards_el\nΑναθεώρηση εναρμονισμένων προτύπων\nΟι αρχές που αφορούν την εντολή και την έγκριση εναρμονισμένων προτύπων, η διαθεσιμότητα τους και η παραδοχή συμμόρφωσης προς τις βασικές απαιτήσεις ισχύουν επίσης και στην αναθεωρημένη έκδοση εναρμονισμένων προτύπων.\nΚατά τη διάρκεια της μεταβατικής περιόδου, τόσο το παλαιό όσο και το αναθεωρημένο πρότυπο εξασφαλίζουν το τεκμήριο της συμμόρφωσης, υπό την προϋπόθεση ότι οι συνθήκες για το σκοπό αυτό πληρούνται και από τα δύο πρότυπα.\nΑρχές της σήμανσης CE\nΤο σήμα CE συμβολίζει τη συμμόρφωση του προϊόντος προς τις εφαρμοστέες κοινοτικές απαιτήσεις, που επιβάλλονται στον κατασκευαστή.\nΤο σήμα CE, τοποθετημένο σε προϊόντα, αποτελεί δήλωση του υπεύθυνου προσώπου ότι:\nή το προϊόν συμμορφώνεται προς όλες τις εφαρμοστέες κοινοτικές διατάξεις και\nή έχουν ολοκληρωθεί οι κατάλληλες διαδικασίες εκτιμήσεως της συμμόρφωσης.\nΤο σήμα CE είναι υποχρεωτικό και πρέπει να τοποθετείται- πριν οποιοδήποτε προϊόν που υπόκειται σε αυτό- διατεθεί στην αγορά και τεθεί σε λειτουργία. Εξαιρούνται οι περιπτώσεις όπου ειδικές οδηγίες προβλέπουν διαφορετικά.\nΣε περιπτώσεις όπου τα προϊόντα υπόκεινται σε πολλές οδηγίες, οι οποίες όλες προβλέπουν την τοποθέτηση του σήματος CE, το σήμα δηλώνει ότι τα προϊόντα θεωρούνται ότι συμμορφώνονται προς τις διατάξεις όλων των οδηγιών αυτών.\nΤα προϊόντα δεν δύνανται να φέρουν το σήμα CE, εκτός εάν καλύπτονται από οδηγία που προβλέπει την τοποθέτησή του.\nΤο σήμα CE πρέπει να τοποθετείται από τον κατασκευαστή ή από τον εγκατεστημένο στην Κοινότητα εξουσιοδοτημένο αντιπρόσωπό του.\nΤο σήμα CE πρέπει να λαμβάνει την κατωτέρω μορφή. Εάν το σήμα CE σμικρύνεται ή μεγεθύνεται, πρέπει να τηρούνται οι αναλογίες.\nΤο σήμα CE πρέπει να τοποθετείται κατά τρόπο προφανή, ευανάγνωστο και ανεξίτηλο στο προϊόν ή στον πίνακα δεδομένων του. Ωστόσο, σε περιπτώσεις όπου αυτό δεν είναι δυνατό ή δεν είναι εγγυημένο λόγω της φύσεως του προϊόντος, πρέπει να τοποθετείται στη συσκευασία, εφόσον υπάρχει, και στα συνοδευτικά έγγραφα, σε περιπτώσεις όπου η σχετική οδηγία προβλέπει τέτοιου είδους έγγραφα.\nΣε περιπτώσεις όπου ο κοινοποιημένος οργανισμός συμμετέχει στην φάση ελέγχου παραγωγής σύμφωνα με τις εφαρμοστέες οδηγίες, ο αναγνωριστικός αριθμός του πρέπει να ακολουθεί το σήμα CE. Ο αναγνωριστικός αριθμός τοποθετείται, υπό την ευθύνη του κοινοποιημένου οργανισμού, από τον κατασκευαστή ή τον εγκατεστημένο στην Κοινότητα εξουσιοδοτημένο αντιπρόσωπό του.\nΟ κατασκευαστής, είτε είναι εγκατεστημένος εντός είτε εκτός της Κοινότητας.\nΤο σήμα CE και άλλα σήματα\nΤο σήμα CE είναι το μόνο σήμα το οποίο συμβολίζει συμμόρφωση προς όλες τις υποχρεώσεις που επιβαρύνουν τους κατασκευαστές για προϊόντα, όπως απαιτούν οι εφαρμοστέες οδηγίες που προβλέπουν την τοποθέτησή του. Τα κράτη μέλη πρέπει να αποφεύγουν να εισάγουν τυχόν παραπομπή σε άλλο σήμα συμμόρφωσης στις εθνικές τους κανονιστικές διατάξεις, το οποίο θα συμβόλιζε συμμόρφωση προς στόχους οι οποίοι είναι σχετικοί με το σήμα CE.\nμπορεί να φέρει συμπληρωματικές σημάνσεις και σήματα, με την προϋπόθεση ότι αυτά,\nή πληρούν διαφορετικό σκοπό από εκείνο του σήματος CE,\nή δεν υπάρχει ενδεχόμενο να προκαλέσουν σύγχυση με αυτό, και\nή δεν μειώνουν το ευανάγνωστο και το προφανές του σήματος .\nΠερισσότερες πληροφορίες στη διεύθυνση: https://ec.europa.eu/growth/single-market/ce-marking_en\nΟι οδηγίες νέας προσέγγισης βασίζονται στις ακόλουθες αρχές:\nΗ εναρμόνιση περιορίζεται στις βασικές απαιτήσεις. Μόνο προϊόντα που πληρούν τις βασικές απαιτήσεις μπορούν να διατίθενται στην αγορά ή να τίθενται σε λειτουργία.\nΕναρμονισμένα πρότυπα, των οποίων οι αριθμοί αναφοράς έχουν δημοσιευθεί στην Επίσημη Εφημερίδα και τα οποία έχουν ενσωματωθεί σε εθνικά πρότυπα, θεωρούνται εκ τεκμηρίου παραδεκτά ως συμμορφούμενα προς τις αντίστοιχες βασικές απαιτήσεις.\nΗ εφαρμογή εναρμονισμένων προτύπων ή άλλων τεχνικών προδιαγραφών παραμένει εθελοντική και οι κατασκευαστές είναι ελεύθεροι να επιλέξουν οποιαδήποτε τεχνική λύση η οποία εξασφαλίζει συμμόρφωση προς τις βασικές απαιτήσεις.\nΟι κατασκευαστές μπορούν να επιλέγουν μεταξύ διαφορετικών διαδικασιών εκτιμήσεως της συμμόρφωσης, οι οποίες προβλέπονται στην εφαρμοστέα οδηγία.\nΠερισσότερες πληροφορίες στη διεύθυνση: http://www.newapproach.org/Directives/DirectiveList.asp


Αποτελέσματα-leaderboard Ντικς Σπόρτινγκ Γκουντς Όπεν, ΓΚΟΛΦ Τουρ ΠΡωταθλητών - FlashScore.gr\nΑποτελέσματα Ντικς Σπόρτινγκ Γκουντς Όπεν, live αποτελέσματα, leaderboard\nΓΚΟΛΦ Τουρ ΠΡωταθλητών Ντικς Σπόρτινγκ Γκουντς Όπεν2018\nΒΟΗΘΕΙΑ: Βρίσκεστε στη σελίδα αποτελέσματα Ντικς Σπόρτινγκ Γκουντς Όπεν στο τμήμα ΓΚΟΛΦ/Τουρ ΠΡωταθλητών. Το FlashScore.gr προσφέρει Ντικς Σπόρτινγκ Γκουντς Όπεν livescore, leaderboard, τελικά και επι μέρους αποτελέσματα χρόνους και κάρτες παικτών. Παρακολουθείστε Ντικς Σπόρτινγκ Γκουντς Όπεν σε αυτή την σελίδα ή live σκορ στο γκολφ όλων των τρέχοντων τουρνουά γκολφ στο www.FlashScore.gr/golf/.\nΕκτός από τα αποτελέσματα Ντικς Σπόρτινγκ Γκουντς Όπεν μπορείτε να παρακολουθήσετε 5000+ διοργανώσεις από 30+ αθλήματα σε όλο τον κόσμο μέσω του FlashScore.gr. Απλά κάντε κλικ στην αντίστοιχη καρτέλα του σπορ στην κορυφή της σελίδας ή στο όνομα της χώρας στο μενού που βρίσκεται στα αριστερά και επιλέξτε την διοργάνωση που σας ενδιαφέρει. Τα αποτελέσματα Ντικς Σπόρτινγκ Γκουντς Όπεν παρέχονται σε πραγματικό χρόνο, με live ανανέωση.


COOK IN LOVE: Μουσακάς Συρίας\n1 κρεμμύδι μεγάλο, κομμένο σε φέτες\n2 πιπεριές κόκκινες, κομμένες σε λωρίδες\n½ πιπεριά καυτερή πράσινη, ψιλοκομμένη ή μπούκοβο\n2/3 κιλού ντομάτες σφιχτές, ξυσμένες ή 1 κουτί κονκασέ\n2 ½ φλιτζάνια ρεβίθια μουσκεμένα αποβραδίς, βρασμένα και στραγγισμένα\n3 μέτρια σφιχτές ντομάτες, κομμένες σε ροδέλες\nΚόψτε τις μελιτζάνες κατά μήκος σε φέτες, αλείψτε τες με λάδι και ψήστε τες στο γκριλ μέχρι να ροδίσουν και από τις δυο μεριές. Σε ένα μεγάλο τηγάνι, βάλτε το ελαιόλαδο, το κρεμμύδι και τις πιπεριές και σοτάρετε σε δυνατή φωτιά για 4 λεπτά ανακατεύοντας μέχρι να μαραθούν. Προσθέστε το σκόρδο και ανακατέψτε για 1 λεπτό ακόμα. Βάλτε την ντομάτα, αλάτι, πιπέρι και το μοσχοκάρυδο και βράστε περίπου 10 λεπτά, να μελώσει η σάλτσα.\nΠροθερμαίνετε το φούρνο στους 250ο C. Σε ένα μεγάλο ταψί, απλώστε τις μελιτζάνες, να κάνουν μια στρώση και να καλύπτουν λίγο η μια την άλλη. Βάλτε αλάτι και από πάνω απλώστε ομοιόμορφα τα ρεβίθια. Περιχύστε με τη σάλτσα ντομάτας και τοποθετείστε επάνω τις φέτες ντομάτας. Ψήστε το φαγητό για 1 ώρα, μέχρι να πήξει η σάλτσα. Αφήστε να κρυώσει και σερβίρετε σε θερμοκρασία δωματίου.


ΑΠΟΦΡΑΞΕΙΣ ΒΑΡΗ, Απόφραξη λεκάνης μπάνιου φρεατίου\nΑΠΟΦΡΑΞΕΙΣ ΒΑΡΗ από 20€ 24/7/365 email 210.993.7673 697.877.6845\nΓια Αποφράξεις Βάρη λεκάνης μπάνιου φρεατίου υδρορροών αποχέτευσης επιλέγετε την αποφρακτική εταιρεία μας για αποφράξεις Βάρης από 20€ μόνο.\nΑποφράξεις Βάρη με εξαιρετικό Τιμοκατάλογο Φθηνές τιμές και δώρα!\nΈλεγχος με κάμερα Βάρη: 60€\nΓιατί επιλέγετε για Αποφράξεις Βάρη το δικό μας συνεργείο καθαρισμού υδρορροών τόσο για αποφράξεις υδρορροών όσο και για έλεγχο με κάμερα ή άλλες υπηρεσίες αποφράξεων;\nΑΠΟΦΡΑΞΕΙΣ ΒΑΡΗ, ✅ΑΠΟΦΡΑΞΗ ΒΑΡΗ, ✅20€ με Φ.Π.Α.\nΥπηρεσίες αποφράξεων στη Βάρη φθηνά από την εταιρεία μας\nΓιατί να επιλέξετε για αποφράξεις Βάρη το δικό μας συνεργείο καθαρισμού υδρορροών;\nΔείτε επίσης αποφράξεις Βάρη\nΑΠΟΦΡΑΞΕΙΣ Βάρη ΕΓΚΑΙΡΑ ΥΠΕΥΘΥΝΑ ΚΑΙ ΑΠΟΤΕΛΕΣΜΑΤΙΚΑ 24h\nΓΙΑ ΑΠΟΦΡΑΞΕΙΣ Βάρη 24h ΣΤΗ ΔΙΑΘΕΣΗ ΣΑΣ